
ΤΕΥΧΟΣ ΔΕΥΤΕΡΟ 


Αρ 


. Φύλλου 3263 


ΑΠΟΦΑΣΕΙΣ 

Αριθμ. απόφ. 139/56/29 Μαρτίου 2018 

Έγκριση Κανονισμού του Διατμηματικού Προ¬ 
γράμματος Μεταπτυχιακών Σπουδών με τίτλο: 
«Εφαρμοσμένα Μαθηματικά» του Τμήματος Πο¬ 
λιτικών Μηχανικών σε συνεργασία με το Τμήμα 
Ηλεκτρολόγων Μηχανικών και Μηχανικών Υπο¬ 
λογιστών και με το Τμήμα Μηχανικών Περιβάλ¬ 
λοντος της Πολυτεχνικής Σχολής του Δημοκρι- 
τείου Πανεπιστημίου Θράκης. 

Η ΣΥΓΚΛΗΤΟΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις του άρθρου 45, παρ. 1 του ν. 4485/2017 
(ΦΕΚ114/4-8-2017, Α'), σύμφωνα με τις οποίες «Με από¬ 
φαση της Συνέλευσης του Τμήματος καταρτίζεται ο Κα¬ 
νονισμός Μεταπτυχιακών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του 
ν. 4485/2017 (ΦΕΚ 114/4-8-2017, Α'), σύμφωνα με τις 
οποίες «Τα ΑΕΙ οφείλουν, μέσα σε προθεσμία έξι (6) μη¬ 
νών από την έναρξη ισχύος του παρόντος νόμου, να 
καταρτίσουν και να δημοσιεύσουν τους Κανονισμούς 
του άρθρου 45». 

3. Την αριθμ. ΔΠΘ/ΣΥΓΚ/25072/969/16-01-2017 απόφα¬ 
ση Συγκλήτου του Δ.Π.Θ.,αναφορικά με τον ορισμό «Ανα¬ 
πληρωτών Πρύτανη-Μεταβίβαση αρμοδιοτήτων Πρύτανη- 
Αναπλήρωση Πρύτανη» (ΦΕΚ 327/08.02.2017/Β'). 

4. Τις διατάξεις του ν. 4009/2011 (ΑΊ95) «Δομή, λει¬ 
τουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
όπως τροποποιήθηκε και ισχύει. 

5. Τις διατάξεις του ν. 3374/2005 (Α' 189) «Διασφάλι¬ 
ση της ποιότητας στην ανώτατη εκπαίδευση. Σύστημα 
μεταφοράς και συσσώρευσης πιστωτικών μονάδων-Πα- 
ράρτημα Διπλώματος», όπως τροποποιήθηκε και ισχύει. 

6. Τα απόσπασμα πρακτικών των Συνελεύσεων του 
Τμήματος Πολιτικών Μηχανικών του Δ.Π.Θ. (συνεδρία 
12/14-02-2018) τουΤμήματος Ηλεκτρολόγων Μηχανι¬ 


κών και Μηχανικών Υπολογιστών του Δ.Π.Θ. (συνέδρια 
15/13-03-2018) και τουΤμήματος Μηχανικών Περιβάλ¬ 
λοντος του Δ.Π.Θ. (συνεδρία 12/09-03-2018). 

7. Το Ειδικό Πρωτόκολλο Συνεργασίας μεταξύ των 
Τμημάτων του Δ.Π.Θ. 

8. Την με αριθμ. εισήγηση 3/16/22-03-2018 της Επιτρο¬ 
πής Μεταπτυχιακών Σπουδών του Δ.Π.Θ. 

9. Την με αριθμ. 138/56/29-03-2018 απόφαση της 
Συγκλήτου του Δημοκριτείου Πανεπιστημίου Θράκης 
αναφορικά με την έγκριση επανίδρυσης του Δ.Π.Μ.Σ 
(ΦΕΚ 2554/02-07-2018/τ.Β'). 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του ιδρύματος, αποφασίζουμε: 

Έγκριση κανονισμού του Διατμηματικού Προγράμμα¬ 
τος Μεταπτυχιακών Σπουδών με τίτλο:«Εφαρμοσμένα 
Μαθηματικά» τουΤμήματος Πολιτικών Μηχανικών σε 
συνεργασία μετοΤμήμα Ηλεκτρολόγων Μηχανικών και 
Μηχανικών Υπολογιστών και με το Τμήμα Μηχανικών 
Περιβάλλοντος της Πολυτεχνικής Σχολής του Δημοκρι- 
τείου Πανεπιστημίου Θράκης. 

Άρθρο 1 

Γενικές Διατάξεις 

Ο δεύτερος κύκλος σπουδών συνίσταται στην παρα¬ 
κολούθηση Προγράμματος Μεταπτυχιακών Σπουδών 
(Δ.Π.Μ.Σ.) και ολοκληρώνεται με την απονομή Διπλώ¬ 
ματος Μεταπτυχιακών Σπουδών (Δ.Μ.Σ.). 

Προγράμματα Μεταπτυχιακών Σπουδών οργανώνονται 
και λειτουργούν: 

α) σε αυτοδύναμαΤμήματα που παρέχουν σπουδές πρώ¬ 
του κύκλου, 

β) από περισσότερα Τμήματα του ίδιου ή άλλων Α.Ε.Ι. ή 
απόΤμήματα Α.Ε.Ι. και τα Ερευνητικά Κέντρα και Ινστιτούτα 
που αναφέρονται στο άρθρο 13Α του ν. 4310/2014 (Α'258), 
όπως αντικαταστάθηκε με το άρθρο 12 του ν. 4386/2016 
(Α'83) συμπεριλαμβανομένων των ερευνητικών κέντρων 
της Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών. Απαραίτητη προϋπόθεση 
είναι ένα τουλάχιστον από τα συνεργαζόμεναΤμήματα να 
είναι αυτοδύναμο και 

γ) από αυτοδύναμα Τμήματα Α.Ε.Ι. της ημεδαπής σε 
συνεργασία με Τμήματα αναγνωρισμένων ως ομοτα- 
γών ιδρυμάτων ή ερευνητικά κέντρα και ινστιτούτα της 
αλλοδαπής. 












40954 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3263/08.08.2018 


Στην περίπτωση διατμηματικού ή διιδρυματικού 
Π.Μ.Σ. καταρτίζεται Ειδικό Πρωτόκολλο Συνεργασίας 
(Ε.Π.Σ.) το οποίο εγκρίνεται από τις οικείες Συγκλήτους 
και τα συλλογικά όργανα διοίκησης των Ερευνητικών 
Κέντρων. 

Οι μεταπτυχιακές σπουδές στο Δ.Π.Θ. εντάσσονται μέσα 
στο πλαίσιο των σκοπών και της γενικότερης αποστολής 
του. Αναφέρονται σε συγγενείς μεταΤμήματάτου ειδικό¬ 
τητες και αποσκοπούν στη μετάδοση και προαγωγή της 
επιστημονικής γνώσης για την κάλυψη εκπαιδευτικών, 
ερευνητικών και εν γένει αναπτυξιακών αναγκών. 

Άρθρο 2 

Ισχύς του Κανονισμού Μεταπτυχιακών Σπουδών 

Οι διατάξεις του παρόντος κανονισμού εξειδικεύουν και 
συμπληρώνουν το νομοθετικό πλαίσιο που διέπει τις με¬ 
ταπτυχιακές σπουδές και συγκεκριμένα τις διατάξεις του 
ν. 4485/2017 (ΦΕΚΑ' 114) και συμβάλλουν στην ρύθμιση με 
ενιαίο τρόπο των θεμάτων λειτουργίαςτου εν λόγω Δ.Π.Μ.Σ. 

Με απόφαση της Συνέλευσης του Τμήματος καταρτίζε¬ 
ται ο Κανονισμός Μεταπτυχιακών Σπουδών του Δ.Π.Μ.Σ., 
ο οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στον διδακτι¬ 
κό τόπο του Τμήματος και κοινοποιείται στο Υπουργείο 
Παιδείας, Έρευνας και Θρησκευμάτων. 

Άρθρο 3 

Σκοπός του Π.Μ.Σ. 

Το πρόγραμμα μεταπτυχιακών σπουδών εντάσσεται 
στον στρατηγικό σχεδίασμά του Δ.Π.Θ., διέπεται από 
επιστημονική συνοχή και αποσκοπεί στην περαιτέρω 
προαγωγή της γνώσης, την ανάπτυξη της έρευνας, την 
ικανοποίηση των εκπαιδευτικών, ερευνητικών, κοινωνι¬ 
κών, πολιτιστικών και αναπτυξιακών αναγκών της χώρας, 
στην υψηλού επιπέδου εξειδίκευση των πτυχιούχων σε 
θεωρητικές και εφαρμοσμένες περιοχές συγκεκριμένων 
γνωστικών κλάδων, ειδικές θεματικές ενότητες ή επιμέ- 
ρους κλάδους των γνωστικών αντικειμένων του πρώτου 
κύκλου σπουδών του οικείου Τμήματος. 

Άρθρο 4 

Όργανα του Π.Μ.Σ. 

Αρμόδια Όργανα για την ίδρυση, οργάνωση και λει¬ 
τουργία του προγράμματος μεταπτυχιακών σπουδών 
είναι: 

1. Η Σύγκλητος του Ιδρύματος,η οποία είναι το αρμό¬ 
διο όργανο για τα θέματα ακαδημαϊκού, διοικητικού, 
οργανωτικού και οικονομικού χαρακτήρα των Π.Μ.Σ., 
και ασκεί όσες αρμοδιότητες σχετικά μετά Π.Μ.Σ. δεν 
ανατίθενται από το νόμο ειδικώς σε άλλα όργανα. 

2. Η Συνέλευση του Τμήματος, η οποία έχει τις εξής 
αρμοδιότητες: 

α) εισηγείται στη Σύγκλητο δια της Επιτροπής Μετα¬ 
πτυχιακών Σπουδών της παραγράφου 5 του άρθρου 32 
του ν. 4485/2017 για την αναγκαιότητα ίδρυσης Π.Μ.Σ., 
σύμφωνα με το άρθρο 32, 

β) ορίζει τα μέλη των Σ.Ε., 

γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 


δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών ή διδακτόρων, 
ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 
στ) ασκεί κάθε άλλη αρμοδιότητα που προβλέπεται 
από τις διατάξεις του Κεφαλαίου ΣΤ του ν. 4485/2017. 
Σημείωση: 

Σε περίπτωση διατμηματικού Π.Μ.Σ. αρμόδιο όργα¬ 
νο αντί της Συνέλευσης Τμήματος είναι η επταμελής 
Ειδική Διατμηματική Επιτροπή, η οποία συγκροτείται 
από μέλη Δ.Ε.Π. των συνεργαζόμενωνΤμημάτων που 
εκλέγονται από τη Συνέλευση κάθε Τμήματος, ερευ¬ 
νητές που υποδεικνύονται από το συνεργαζόμενο 
ερευνητικό φορέα, κατ' αναλογία του αριθμού των 
διδασκόντων τους στο Π.Μ.Σ. για διετή θητεία, καθώς 
και δύο εκπροσώπους των φοιτητών του μεταπτυχια¬ 
κού προγράμματος, που εκλέγονται από τους φοιτητές 
του οικείου μεταπτυχιακού προγράμματος, για ετήσια 
θητεία και ασκεί τις αρμοδιότητες της Συνέλευσης του 
Τμήματος. 

Ο Πρόεδρός της, όπως και ο Διευθυντής του Προ¬ 
γράμματος, προέρχονται από το Τμήμα που έχει τη δι¬ 
οικητική στήριξη του προγράμματος και σε περίπτωση 
συνεργασίας αυτοδύναμων και μη αυτοδύναμων Τμη¬ 
μάτων ή άλλων ερευνητικών φορέων, από το αυτοδύ¬ 
ναμο Τμήμα. 

Σε ειδικές περιπτώσεις που επιβάλλεται για την εύ¬ 
ρυθμη λειτουργία του Π.Μ.Σ., ύστερα από αιτιολογη¬ 
μένη απόφαση της Ειδικής Διατμηματικής Επιτροπής, 
Πρόεδρος ή/και Διευθυντής αναλαμβάνει μέλος Δ.Ε.Π. 
από άλλοΤμήμα από αυτό που έχει τη διοικητική στή¬ 
ριξη του Π.Μ.Σ., ακόμη και από το μη αυτοδύναμο 
Τμήμα. 

Σε περίπτωση Διϊδρυματικού Π.Μ.Σ. αρμόδιο όργανο 
αντί της Συνέλευσης Τμήματος είναι η εννεαμελής Ειδική 
Διϊδρυματική Επιτροπή, η οποία συγκροτείται από μέλη 
Δ.Ε.Π. των συνεργαζόμενων Τμημάτων που εκλέγονται 
από τη Συνέλευση κάθε Τμήματος, ερευνητές που υπο¬ 
δεικνύονται από το συνεργαζόμενο ερευνητικό φορέα, 
κατ' αναλογία του αριθμού των διδασκόντων τους στο 
Π.Μ.Σ. για διετή θητεία, καθώς και δύο εκπροσώπους 
των φοιτητών του μεταπτυχιακού προγράμματος, που 
εκλέγονται από τους φοιτητές του οικείου μεταπτυχια¬ 
κού προγράμματος, για ετήσια θητεία και ασκεί τις αρ¬ 
μοδιότητες της Συνέλευσης του Τμήματος. 

Ο Πρόεδρός της, όπως και ο Διευθυντής του Προγράμ¬ 
ματος, προέρχονται από το Τμήμα που έχει τη διοικητική 
στήριξη του προγράμματος και σε περίπτωση συνεργα¬ 
σίας αυτοδύναμων και μη αυτοδύναμων Τμημάτων ή 
άλλων ερευνητικών φορέων, από το αυτοδύναμο Τμήμα. 

Σε ειδικές περιπτώσεις που επιβάλλεται για την εύρυθ¬ 
μη λειτουργία του Π.Μ.Σ., ύστερα από αιτιολογημένη 
απόφαση της Ειδικής Διϊδρυματικής Επιτροπής, Πρόε¬ 
δρος ή/και Διευθυντής αναλαμβάνει μέλος Δ.Ε.Π. από 
άλλο Τμήμα από αυτό που έχει τη διοικητική στήριξη 
του Π.Μ.Σ., ακόμη και από το μη αυτοδύναμο Τμήμα. 

3. Η Συντονιστική Επιτροπή(Σ.Ε,) του Π.Μ.Σ., η οποία 
απαρτίζεται από πέντε (5) μέλη Δ.Ε.Π. του Τμήματος, οι 

οποίοι έχουν αναλάβει μεταπτυχιακό έργο και εκλέγο¬ 
νται από τη Συνέλευση του Τμήματος για διετή θητεία, 
κατά τη λήξη της οποίας με ευθύνη του Διευθυντή συ- 
ντάσσεται απολογισμός του Π.Μ.Σ., και είναι αρμόδια για 
την παρακολούθηση και τον συντονισμό της λειτουργίας 
του Π.Μ.Σ. 

4. Η Επιτροπή Μεταπτυχιακών Σπουδών, η οποία 
αποτελείται από τον/την Αντιπρύτανη Ακαδημαϊκών 
Υποθέσεων, ο/η οποίος/α εκτελεί χρέη Προέδρου και 
τους Κοσμήτορες του Ιδρύματος ως μέλη και έχει τις 
αρμοδιότητες που προβλέπονται στο άρθρο 32 στην 
παράγραφο 5του ν. 4485/2017. Ειδικότερα,αν η Επι¬ 
τροπή κρίνει την εισήγηση ελλιπή, διαφωνεί ως προς 
το περιεχόμενο των στοιχείων των παραγράφων 2 και 
3 του άρθρου 32 του ν. 4485/2017, καθώς και αν διαπι¬ 
στώνει αλληλεπικάλυψη των γνωστικών αντικειμένων 
που τα Π.Μ.Σ. του Ιδρύματος θεραπεύουν, αναπέμπει 
εντός αποκλειστικής προθεσμίας τριάντα (30) ημε¬ 
ρών την εισήγηση στη Συνέλευση του Τμήματος με 
αιτιολογημένη απόφασή της. Το Τμήμα αφού λάβει 
υπόψη τις υποδείξεις της Επιτροπής Μεταπτυχιακών 
Σπουδών, υποβάλλει εκ νέου σε αυτήν, την εισήγησή 
του. Αν, μέσα σε αποκλειστική προθεσμία τριάντα (30) 
ημερών, για δεύτερη φορά η Επιτροπή Μεταπτυχια¬ 
κών Σπουδών δεν κάνει αποδεκτή την εισήγηση, το 
Τμήμα μπορεί να υποβάλει απευθείας την εισήγησή 
του στη Σύγκλητο. 

5. Ο Διευθυντής του Π.Μ.Σ., είναι μέλος της Σ.Ε. και 
ορίζεται μαζί με τον αναπληρωτή του, με απόφαση της 
ΣυνέλευσηςτουΤμήματος για διετή θητεία. Προεδρεύει 
της Σ.Ε., είναι μέλος Δ.Ε.Π. πρώτης βαθμίδας ή της βαθμί¬ 
δας του αναπληρωτή, είναι του ιδίου ή συναφούς γνωστι¬ 
κού αντικειμένου με το γνωστικό αντικείμενο του Π.Μ.Σ. 
και ασκεί τα καθήκοντα που ορίζονται στο Κεφάλαιο ΣΤ 
του ν. 4485/2017 και στον Κανονισμό Μεταπτυχιακών 
Σπουδών. 

Ο Διευθυντής του Π.Μ.Σ. εισηγείται στα αρμόδια όργα¬ 
να του Ιδρύματος για κάθε θέμα που αφορά στην απο¬ 
τελεσματική λειτουργία του προγράμματος. 

Ο Διευθυντής δεν μπορεί να έχει περισσότερες από 
δύο (2) συνεχόμενες θητείες και δεν δικαιούται επιπλέον 
αμοιβή για το διοικητικό του έργο ως Διευθυντής. 

Κατά τη λήξη της θητείας της Σ.Ε., με ευθύνη του απερ¬ 
χόμενου Διευθυντή, συντάσσεται αναλυτικός απολο¬ 
γισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη 
αξιοποίηση του ανθρώπινου δυναμικού, τη βελτιστο¬ 
ποίηση των υφιστάμενων υποδομών και την κοινωνικά 
επωφελή χρήση των διαθέσιμων πόρων του Π.Μ.Σ.. Ο 
απολογισμός κατατίθεται στο οικείο Τμήμα, στο οποίο 
ανήκει το Π.Μ.Σ. 

Η εξαμελής Επιστημονική Συμβουλευτική Επιτροπή 
(Ε.Σ.Ε.), η οποία είναι αρμόδια για την εξωτερική ακα¬ 
δημαϊκή αξιολόγηση των Π.Μ.Σ. (άρθρο 44 παρ. 3 του 
ν. 4485/2017). Τα πέντε (5) μέλη της Ε.Σ.Ε. είναι μέλη 
Δ.Ε.Π. α' βαθμίδας, αναπληρωτή και επίκουρου άλλων 
Α.Ε.Ι. ή ερευνητές από ερευνητικά κέντρα του άρθρου 
13Α του ν. 4310/2014, όπως τροποποιήθηκε και ισχύει, 


συμπεριλαμβανομένων των Ερευνητικών Κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή επιστήμονες της αλ¬ 
λοδαπής ή της ημεδαπής, οι οποίοι έχουν τα προσόντα 
που προβλέπονται για τους επισκέπτες διδάσκοντες 
στην παράγραφο 5 του άρθρου 36, του αντίστοιχου 
επιστημονικού πεδίου, και με την προϋπόθεση ότι δεν 
υπηρετούν ως διδάσκοντες σε Π.Μ.Σ. της Σχολής.Το έκτο 
μέλος είναι μεταπτυχιακός φοιτητής της Σχολής. 

Η θητεία των μελών είναι πενταετής, με δυνατότητα 
ανανέωσης, εκτός από τον/την φοιτητή/τρια, του οποίου 
η θητεία είναι ετήσια. 

Η ιδιότητα του Π ροέδρου, ο τρόπος επιλογής του/της 
μεταπτυχιακού/ής φοιτητή/τριας, καθώς και κάθε ειδικό¬ 
τερο θέμα που αφορά στη συγκρότηση, τη λειτουργία 
και τη διοικητική υποστήριξη της Επιτροπής, σύμφωνα 
με τις παραγράφους 4 έως 6 του ν. 4485/2017, καθορί¬ 
ζονται με απόφαση της Συγκλήτου που δημοσιεύεται 
στην Εφημερίδα της Κυβερνήσεως. 

Άρθρο 5 

Αριθμός Εισακτέων 

Ο αριθμός εισακτέων κατ' έτος ορίζεται κατ' ανώτατο 
όριο σε 30 μεταπτυχιακούς/ές φοιτητές/τριες. 

Επιπλέον ο μέγιστος αριθμός μεταπτυχιακών φοιτη- 
τών/τριών ανά διδάσκοντα του Π.Μ.Σ. ανέρχεται σε 2,5 
(30/12), ο μέγιστος αριθμός του συνολικού αριθμού των 
Μεταπτυχιακών Φοιτητών σε σχέση με τον αριθμό των 
προπτυχιακών φοιτητών/τριών του Τ μήματος είναι 0,108 
(90/832) και σε σχέση με τον αριθμό των διδασκόντων 
του Τμήματος είναι 2.2 (90/41) (άρθρο 45 παρ. 1 β του 
ν. 4485/2017). 

Άρθρο 6 

Κατηγορίες Υποψηφίων για φοίτηση στο Π.Μ.Σ. 

Στο Δ.Π.Μ.Σ. γίνονται δεκτοί κάτοχοι τίτλου του πρώ¬ 
του κύκλου σπουδών Α.Ε.Ι. (Πανεπιστήμια καιΤ.Ε.Ι.) της 
ημεδαπής ή ομοταγών ιδρυμάτων της αλλοδαπής. 

Δίπλωμα Μεταπτυχιακών Σπουδών δεν απονέμεται σε 
φοιτητή/τρια του/της οποίου/ας ο τίτλος σπουδών πρώ¬ 
του κύκλου από ίδρυμα της αλλοδαπής δεν έχει αναγνω¬ 
ριστεί από το Διεπιστημονικό Οργανισμό Αναγνώρισης 
Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), 
σύμφωνα με το ν. 3328/2005 (Α 80). 

Τα μέλη των κατηγοριών Ε.Ε.Π., καθώς και Ε.ΔΙ.Π. και 
Ε.Τ.Ε.Π. που πληρούν τις προϋποθέσεις του πρώτου 
εδαφίου της παραγράφου 1, μπορούν μετά από αίτησή 
τους να εγγραφούν ως υπεράριθμοι/ες, και μόνο ένας 
κατ' έτος και ανά Π.Μ.Σ., σύμφωνα με τους ειδικότερους 
όρους που προβλέπονται στο άρθρο 45, εφόσον υπη¬ 
ρετούν στο οικείο Τμήμα και ο τίτλος σπουδών και το 
έργο που επιτελούν στο οικείο Τμήμα είναι συναφές με 
το αντικείμενο του Π.Μ.Σ. 

Άρθρο 7 

Κριτήρια και Διαδικασία Επιλογής Εισακτέων 

ί. Πρόσκληση εκδήλωσης ενδιαφέροντος. 

Το Τμήμα σε ημερομηνίες που ορίζονται από την Συ¬ 
νέλευση ή την Ε.Δ.Ε. προβαίνει σε πρόσκληση εκδήλω- 

σης ενδιαφέροντος προκηρύσσοντας θέσεις με ανοιχτή 
διαδικασία για την εισαγωγή πτυχιούχων στο Δ.Π.Μ.Σ. 

Στην πρόσκληση αναφέρονται οι προϋποθέσεις ει¬ 
σαγωγής, οι κατηγορίες πτυχιούχων και ο αριθμός ει¬ 
σακτέων, ο τρόπος εισαγωγής, τα κριτήρια επιλογής, 
κ.λπ., οι προθεσμίες υποβολής αιτήσεων καθώς και τα 
δικαιολογητικά που απαιτούνται. 

Σε περίπτωση που ο τρόπος εισαγωγής προϋποθέτει 
γραπτή εξέταση, θα πρέπει να καθορίζεται η διαδικα¬ 
σία, ο αριθμός και η ύλη των εξεταστέων μαθημάτων, 
οι ημερομηνίες εξέτασης καθώς και ο τρόπος βαθμο¬ 
λόγησης. 

Οι αιτήσεις μαζί με τα απαραίτητα δικαιολογητικά κα¬ 
τατίθενται στη Γραμματεία του οικείου Τμήματος είτε σε 
έντυπη είτε σε ηλεκτρονική μορφή. 

Μ. Επιτροπή Επιλογής Εισακτέων. 

Η επιλογή των εισακτέων στο Δ.Π.Μ.Σ. γίνεται από 
Τριμελή Επιτροπή μελών Δ.Ε.Π. του Τμήματος (ή των 
Τμημάτων σε περίπτωση διατμηματικού ή διιδρυματι- 
κού Π.Μ.Σ.) που έχουν αναλάβει μεταπτυχιακό έργο, η 
οποία συγκροτείται με απόφαση της Συνέλευσης ή της 
Ε.Δ.Ε., εάν πρόκειται για διατμηματικό ή διιδρυματικό 
Π.Μ.Σ. 

ίίί. Τα κριτήρια επιλογής των υποψηφίων είναι συ¬ 
γκεκριμένα, ποσοτικά ή/και ποιοτικά, και γίνονται γνω¬ 
στά στους/στις υποψηφίους/ες με την προκήρυξη του 
Δ.Π.Μ.Σ. 

Τα κριτήρια επιλογής των υποψηφίων, ενδεικτικά, δύ- 
ναται να περιλαμβάνουν: 

1. Γενικό βαθμό Πτυχίου/Διπλώματος. 

2. Αναλυτική Βαθμολογία στα προπτυχιακά μαθήματα, 
που είναι σχετικά με το Π.Μ.Σ. 

3. Επίδοση στην Διπλωματική Εργασία, όπου αυτή 
προβλέπεται στον πρώτο κύκλο σπουδών. 

4. Επαρκής γνώση μιας ξένης γλώσσας, ως απαραίτητη 
προϋπόθεση, σε επίπεδο που ορίζεται από τη Συνέλευση 
του Τμήματος. 

Το επίπεδο γλωσσομάθειας της ξένης γλώσσας απο- 
δεικνύεται με τους εξής τρόπους: 

α) Κρατικό Πιστοποιητικό του ν. 2740/1999, όπως 
αντικαταστάθηκε με την παρ. 19 του άρθρου 13 του 
ν. 3149/2003, 

β) Πτυχίο Ξένης Γλώσσας και Φιλολογίας ή Πτυχίο 
Ξένων Γλωσσών Μετάφρασης και Διερμηνείας της ημε¬ 
δαπής ή αντίστοιχο και ισότιμο σχολών της αλλοδαπής, 

γ) Πτυχίο, προπτυχιακό ή μεταπτυχιακό δίπλωμα ή 
διδακτορικό δίπλωμα οποιοσδήποτε αναγνωρισμένου 
ιδρύματος τριτοβάθμιας εκπαίδευσης της αλλοδαπής, 

δ) Απολυτήριο τίτλο ισότιμο των ελληνικών σχολείων 
Δευτεροβάθμιας Εκπαίδευσης, εφόσον έχουν αποκτηθεί 
μετά από κανονική φοίτηση τουλάχιστον έξι ετών στην 
αλλοδαπή. 

Η άδεια επάρκειας διδασκαλίας ξένης γλώσσας δεν 
αποδεικνύει τη γνώση ξένης γλώσσας (π.δ. 347/2003). 
Οι υποψήφιοι που είναι κάτοχοι της σχετικής άδειας 
πρέπει να προσκομίσουν επικυρωμένο αντίγραφο και 
ακριβή μετάφραση του τίτλου σπουδών βάσει του 
οποίου εκδόθηκε η άδεια επάρκειας διδασκαλίας ξέ¬ 
νης γλώσσας. 


5. Σχετική ερευνητική ή επαγγελματική δραστηριότη¬ 
τα του υποψηφίου σχετική με το γνωστικό αντικείμενο 
του Π.Μ.Σ., 

6. Συστατικές επιστολές (ο αριθμός και το είδος των 
συστατικών επιστολών από μέλη ΔΕΠ, εργοδότες κ.λπ. 
καθορίζεται με απόφαση της Συνέλευσης ή της ΕΔΕ). 

7. Συνέντευξη από αρμόδια Επιτροπή. 

8. Δημοσιεύσεις και συγγραφική δραστηριότητα. 

Ο τρόπος αξιολόγησης (μοριοδότηση) των ανωτέρω 
κριτηρίων ανήκει στην αρμοδιότητα της Συνέλευσηςτου 
Τμήματος (ή της Ε.Δ.Ε. σε περίπτωση διατμηματικού ή 
διιδρυματικού Π.Μ.Σ.). 

Οι υποψήφιοι αξιολογούνται μέσω ειδικού αλγόριθμου 
ποσοτικοποίησηςτων πιο πάνω κριτηρίων και η ένταξη 
γίνεται με βάση τη σειρά αξιολόγησης, 
ίν. Διαδικασία επιλογής 
Η διαδικασία επιλογής έχει ως εξής: 
α) Η Επιτροπή Επιλογής καταρτίζει αρχικά έναν πλήρη 
κατάλογο όσων έχουν υποβάλει αίτηση. 

β) Απορρίπτει τους υποψηφίους που δεν πληρούν τα 
ελάχιστα τυπικά κριτήρια σε περίπτωση που έχουν τεθεί 
τέτοια από την Συνέλευση ή την Ε.Δ.Ε. σε περίπτωση 
διατμηματικού ή διιδρυματικού Π.Μ.Σ. 

γ) Καλεί σε συνέντευξη (εφόσον προβλέπεται) όσους 
υποψηφίους αποφασισθεί να κληθούν. Η συνέντευξη 
πραγματοποιείται από τα μέλη της οικείας Επιτροπής 
Επιλογής. 

δ) Διεξάγει τυχόν εσωτερικές εξετάσεις, 
ε) Ιεραρχεί βαθμολογικά τους υποψηφίους και προ¬ 
βαίνει στην τελική επιλογή. 

στ) Καταρτίζει τον τελικό πίνακα επιλογής. Ο τελι¬ 
κός πίνακας των επιτυχόντων επικυρώνεται από την 
Συνέλευση ή την Ε.Δ.Ε.(σε περίπτωση διατμηματικού 
ή διιδρυματικού Π.Μ.Σ.) και αναρτάται στον πίνακα 
ανακοινώσεων της Γραμματείας και στην ιστοσελίδα 
του Τμήματος. 

Σε περίπτωση ισοβαθμίας στην τελευταία θέση του 
πίνακα επιτυχόντων υποψηφίων γίνεται εισαγωγή όλων 
των ισοβαθμησάντων ως υπεράριθμων. 

Άρθρο 8 

Διάρκεια Σπουδών 

1. Χρονική διάρκεια φοίτησης 

Η κανονική χρονική διάρκεια φοίτησης στο Δ.Π.Μ.Σ. 
που οδηγεί στη λήψη του Διπλώματος Μεταπτυχιακών 
Σπουδών (Δ.Μ.Σ.) ορίζεται κατ' ελάχιστο στα δύο (2) 
εξάμηνα, στα οποία περιλαμβάνεται και ο χρόνος για 
την τυχόν εκπόνηση και υποβολή προς κρίση διπλωμα¬ 
τικής εργασίας. Ο χρόνος που αφορά την διπλωματική 
εργασία, δεν μπορεί να είναι μικρότερος από τρεις μήνες. 

Η φοίτηση στο πρόγραμμα θεωρείται ότι λήγει με την 
ολοκλήρωση της συγγραφής και της δημόσιας παρουσί¬ 
ασης της μεταπτυχιακής διπλωματικής εργασίας. 

Ο μεταπτυχιακός φοιτητής είναι υποχρεωμένος να ολο¬ 
κληρώσει τις μεταπτυχιακές του σπουδές μέσα στο διπλά¬ 
σιο της προβλεπόμενης στο αντίστοιχο Π.Μ.Σ. διάρκειας. 

2. Μερική φοίτηση 

Στους μεταπτυχιακούς/κές φοιτητές/τριες προβλέπεται 
σύμφωνα με την παρ. 2 του άρθρου 33 του ν. 4485/2017 

(Α' 114) η δυνατότητα μερικής φοίτησης για εργαζόμε- 
νους/νες φοιτητές/τριες, η διάρκεια της οποίας δεν μπορεί 
να υπερβαίνει το διπλάσιο της κανονικής φοίτησης. 

Πρέπει οι φοιτητές να προσκομίζουν δικαιολογητικά 
που να αποδεικνύουν ότι εργάζονται τουλάχιστον 20 
ώρες την εβδομάδα. 

Η μερική φοίτηση προβλέπεται και για μη εργαζόμε¬ 
νους μεταπτυχιακούς/κές φοιτητές/τριες που αδυνατούν 
να ανταποκριθούν στις ελάχιστες απαιτήσεις του προ¬ 
γράμματος πλήρους φοίτησης και για ιδιαίτερες εξαιρε¬ 
τικά σοβαρές περιπτώσεις. 

Επίσης η μερική φοίτηση επεκτείνεται και για περιπτώ¬ 
σεις σοβαρής ασθένειας, φόρτου εργασίας, σοβαρών 
οικογενειακών λόγων, στράτευσης και λόγων ανωτέρας 
βίας. 

3. Αναστολή Σπουδών 

Σε εξαιρετικές περιπτώσεις στους μεταπτυχιακούς/κές 
φοιτητές/τριες παρέχεται, κατόπιν υποβολής σχετικής 
αίτησης, προσωρινή αναστολή σπουδών, που δεν μπο¬ 
ρεί να υπερβαίνει τα δύο (2) συνεχόμενα εξάμηνα. Κατά 
την διάρκεια της αναστολής, ο μεταπτυχιακός φοιτητής 
χάνει την ιδιότητα του φοιτητή. Ο χρόνος της αναστολής 
δεν προσμετράται στην ανώτατη διάρκεια κανονικής 
φοίτησης. 

4. Διαγραφή μεταπτυχιακών φοιτητών 

Για θέματα επανεξέτασης μαθημάτων σε οφειλόμε- 
να μαθήματα ή διαγραφής αποφαίνεται η Συνέλευση 
του Τμήματος ή η Ε.Δ.Ε. σε περίπτωση διατμηματικού 
ή διιδρυματικού Π.Μ.Σ. μετά από πρόταση της Συντο¬ 
νιστικής Επιτροπής, η οποία αποφασίζει για τους όρους 
της επανεξέτασης και τους λόγους διαγραφής και τους 
περιλαμβάνει στον οικείο Κανονισμό Μεταπτυχιακών 
Σπουδών. 

Λόγοι διαγραφής είναι: 

α) η μη επαρκής πρόοδος του μεταπτυχιακού φοιτητή 
(η οποία τεκμηριώνεται με μη συμμετοχή στην εκπαιδευ¬ 
τική διαδικασία, δηλαδή παρακολουθήσεις, εξετάσεις), 

β) η πλημμελής εκπλήρωση λοιπών υποχρεώσεων που 
ορίζονται από τον οικείο Κανονισμό, 

γ) συμπεριφορά που προσβάλλει την ακαδημαϊκή δε¬ 
οντολογία, όπως π.χ. η λογοκλοπή, και 

δ) αίτηση του/της ίδιου/ας του μεταπτυχιακού/κής 
φοιτητή/τριας. 

Άρθρο 9 
Όροι φοίτησης 

Αν ο μεταπτυχιακός/ή φοιτητής/τρια αποτύχει στην 
εξέταση μαθήματος ή μαθημάτων και θεωρείται ότι δεν 
έχει ολοκληρώσει επιτυχώςτο πρόγραμμα, εξετάζεται, 
ύστερα από αίτησή του από τριμελή επιτροπή μελών 
Δ.Ε.Π. της Σχολής, τα οποία έχουν το ίδιο ή συναφές 
γνωστικό αντικείμενο με το εξεταζόμενο μάθημα και 
ορίζονται από τη Συνέλευση του Τμήματος. Από την 
επιτροπή εξαιρείται ο υπεύθυνος της εξέτασης διδά¬ 
σκων. 

Οι μεταπτυχιακοί/ές φοιτητές/τριες εγγράφονται και 
συμμετέχουν στο μεταπτυχιακό πρόγραμμα υπό τους 
προβλεπόμενους όρους και τις προϋποθέσεις. 


Μετά από ανακοίνωση της Γραμματείας του Τμήμα¬ 
τος στην οποία ορίζεται και η χρονική διάρκεια των 
εγγραφών και τα δικαιολογητικά που απαιτούνται για 
την εγγραφή αρχίζουνοι εγγραφές των εισαγομένων 
μεταπτυχιακών φοιτητών/τριών. 

Σημείωση: Στην αίτησή τους δηλώνουν την ειδίκευση, 
εφόσον προβλέπονται περισσότερες της μίας, καθώς και 
τα μαθήματα του προπτυχιακού προγράμματος σπου¬ 
δών του Τμήματος που έχουν την υποχρέωση να παρα¬ 
κολουθήσουν, στην περίπτωση που κατά την εισαγωγή 
τους έχει κριθεί ότι απαιτείται κάτι τέτοιο. 

Κάθε υποψήφιος/ια, πριν εγγράφει, πρέπει να λαμβά¬ 
νει γνώση αυτού του Κανονισμού και να αποδέχεται τους 
κανόνες λειτουργίας του Δ.Π.Μ.Σ. Η αποδοχή του Κανο¬ 
νισμού συνιστά βασική προϋπόθεση για την απόκτηση 
και διατήρηση της ιδιότητας του/της μεταπτυχιακού/ 
ής φοιτητή/τριας. 

Άρθρο 10 

Πρόγραμμα Σττουδών-Έλεγχος Γνώσεων 

1. Δομή του Προγράμματος 

Το Δ.Π.Μ.Σ. «Εφαρμοσμένα Μαθηματικά» διαρθρώνε¬ 
ται σε τρία ακαδημαϊκά εξάμηνα.Τα μαθήματα είναι υπο¬ 
χρεωτικά και επιλεγόμενα και διδάσκονται ανά 6 στα δύο 
πρώτα εξάμηνα. Στο Γ εξάμηνο οι φοιτητές εκπονούν 
τη μεταπτυχιακή τους εργασία. Ο παρακάτω Πίνακας 
παρουσιάζει τις ώρες διδασκαλίας και τις ακαδημαϊκές 
πιστωτικές μονάδες ανά μάθημα και στο σύνολο τους 
προγράμματος. Κάθε Ε(ΙΤ5 αντιστοιχεί σε 25 ώρες φόρ¬ 
του εργασίας. 


Περιγραφή 

Ώρες 

διδα¬ 

σκαλίας/ 

μάθημα 

Σύνολο 
ωρών δι¬ 
δασκαλίας 

Ε(ΙΤ5/ 

μάθημα 

Ε(ΙΤ5/ 

εξάμηνο 

Α': 2 υποχρετικά 
+2 επιλεγόμενα 

39 

156 

7,5 

30 

Β': 2 υποχρετικά 
+2 επιλεγόμενα 

39 

156 

7,5 

30 

Γ: Διπλωματική 
εργασία 




30 

Σύνολο 




90 


Το σύνολο των Πιστωτικών Μονάδων (Ε(ΙΤ5) που απαι¬ 
τούνται για την απόκτηση του Δ.Μ. Σ. ανέρχονται σε 90 
(για Π.Μ.Σ. με διάρκεια φοίτησης τριών εξαμήνων). 

Για την απόκτηση του Δ.Μ.Σ. απαιτείται η υποχρεωτική 
παρακολούθηση και επιτυχής εξέταση σε όλα τα μαθή¬ 
ματα τα οποία κατανέμονται στα δύο πρώτα εξάμηνα 
σπουδών (Α' και Β'). Από αυτά 4 είναι υποχρεωτικά και 
4 επιλογής. 

Κατά το τρίτο(Γ') εξάμηνο των σπουδών απαιτείται η 
επιτυχής ολοκλήρωση της εκπόνησης της μεταπτυχι¬ 
ακής διπλωματικής εργασίας της οποίας οι πιστωτικές 
μονάδες (Ε(ΙΤ5) ορίζονται σε 30. 

Το αναλυτικό πρόγραμμα σπουδών (για Π.Μ.Σ. τριών 
εξαμήνων)διαμορφώνεται ως εξής: 

Α' ΕΞΑΜΗΝΟ ΣΠΟΥΔΩΝ 



ΤΙΤΛΟΣ ΜΑΘΗΜΑΤΟΣ 

ΤΥΠΟΣ ΜΑΘΗΜΑΤΟΣ 

Ε0Τ5 

Εφαρμοσμένη Συναρτησιακή ανάλυση 

ΥΠΟΧΡΕΩΤΙΚΟ 

7,5 

Ειδικά Κεφάλαια Διαφορικών Εξισώσεων και Εξισώσεων Διαφορών 

ΥΠΟΧΡΕΩΤΙΚΟ 

7,5 

Επιστημονικοί Υπολογισμοί 

ΕΠΙΛΟΓΗΣ 

7,5 

Τεχνητή Νοημοσύνη 

ΕΠΙΛΟΓΗΣ 

7,5 

Μοντελοποίηση και ανάλυση Συστημάτων 

ΕΠΙΛΟΓΗΣ 

7,5 

Αριθμητικές Μέθοδοι Επίλυσης Συνήθων Διαφορικών Εξισώσεων 

ΕΠΙΛΟΓΗΣ 

7,5 

Β' ΕΞΑΜΗΝΟ ΣΠΟΥΔΩΝ 



ΤΙΤΛΟΣ ΜΑΘΗΜΑΤΟΣ 

ΤΥΠΟΣ ΜΑΘΗΜΑΤΟΣ 

Ε0Τ5 

Ασαφής Λογική και Εφαρμογές 

ΥΠΟΧΡΕΩΤΙΚΟ 

7,5 

Ειδικά Κεφάλαια Γραμμικής Άλγεβρας 

ΥΠΟΧΡΕΩΤΙΚΟ 

7,5 

Στοχαστική Ανάλυση Χρονοσειρών 

ΕΠΙΛΟΓΗΣ 

7,5 

Θεωρία Γράφων 

ΕΠΙΛΟΓΗΣ 

7,5 

Πεπερασμένα Στοιχεία 

ΕΠΙΛΟΓΗΣ 

7,5 

Ευφυή Πρότυπα-Υβριδικά Πληροφοριακά Συστήματα Ήπιας Υπολογιστικής 

ΕΠΙΛΟΓΗΣ 

7,5 


2. Περιγραφή Μαθημάτων 

ΤΙΤΛΟΣ ΜΑΘΗΜΑΤΟΣ: ΘΕΩΡΙΑ ΓΡΑΦΩΝ 

ΠΕΡΙΓΡΑΦΗ ΜΑΘΗΜΑΤΟΣ 

Ιστορική αναδρομή και βασικοί ορισμοί. Βασικοί Γράφοι. 
Γραφική Ακολουθία. Αναπαράσταση, πράξεις, μετασχη¬ 
ματισμοί και σχέσεις γράφων. Διαπερασιμότητα ακμών 
ή κορυφών, θεώρημα του ΕυΙθΐ", γράφοι με μονοπάτια 
ΗδίηΜΐοη. Συνεκτικότητα ακμών ή κορυφών, θεώρημα 
του Μθπ 9 θγ. Δένδρα, χαρακτηρισμός και ιδιότητες. Επιπε- 
δότητα, τύπος του ΕυΙθΓ για τους επίπεδους γράφους και 
τα στερεά πολύεδρα. Θεώρημα ΚυΓ3ΐονν5ΐ<ί, εισαγωγή στη 
θεωρία των ελασσονών γράφων. Χρωματισμός Γράφων, 
φράγματα για το χρωματικό αριθμό, θεώρημα των πέντε 
χρωμάτων και θεώρημα των τεσσάρων χρωμάτων. 

ΤΙΤΛΟΣ ΜΕΤΑΠΤΥΧΙΑΚΟΥ ΜΑΘΗΜΑΤΟΣ: ΕΠΙΣΤΗΜΟ¬ 
ΝΙΚΟΙ ΥΠΟΛΟΓΙΣΜΟΙ 

ΠΕΡΙΓΡΑΜΜΑ ΥΛΗΣ: 

Ειδικά θέματα θεωρίας σφαλμάτων, τεχνολογίας 
αραιών πινάκων, μεθόδου πεπερασμένων διαφορών, 
μεθόδου πεπερασμένων στοιχείων, προσυντονισμένων 
επαναληπτικών σχημάτων, πολυπλεγματικών και πολυ- 
επίπεδων μεθόδων, μεθόδου διαχωρισμού του χωρίου, 
ανάλυσης σύγκλισης επαναληπτικών σχημάτων, αλγο¬ 
ρίθμων αναδιάταξης πινάκων, αριθμητικής επίλυσης 
μη-γραμμικών εξισώσεων, προβλημάτων ιδιοτιμών, 
ολοκληρωτικών εξισώσεων, περιβάλλοντα λογισμικού, 
εφαρμογές, εκπόνηση εργασίας. 

ΜΑΘΗΣΙΑΚΑ ΑΠΟΤΕΛΕΣΜΑΤΑ: 

Α. Στο τέλος αυτού του μαθήματος ο φοιτητής θα: 

1. Γνωρίζει τις τεχνικές για την τεχνολογία αραιών πι¬ 
νάκων 

2. Γνωρίζει και θα διαμορφώνει μεθόδους πεπερασμέ¬ 
νων διαφορών για την επίλυση μερικών διαφορικών εξι¬ 
σώσεων (Μ.Δ.Ε.) 

3. Γνωρίζει την ανάλυση της μεθόδου πεπερασμένων 
στοιχείων 


4. Γνωρίζει αριθμητικές/υπολογιστικές μεθόδους προ- 
συντονισμένων επαναληπτικών σχημάτων για την επί¬ 
λυση γραμμικών συστημάτων καθώς και την ανάλυση 
σύγκλισης 

5. Γνωρίζει να επιλύει μερικές διαφορικές εξισώσεις με 
πολυπλεγματικές και πολυεπίπεδες μεθόδους σε συν¬ 
δυασμό με τη μέθοδο των πεπερασμένων διαφορών ή 
πεπερασμένων στοιχείων 

6. Γνωρίζει να επιλύει μερικές διαφορικές εξισώσεις με 
την μέθοδο διαχωρισμού του χωρίου 

7. Γνωρίζει τις διάφορες τεχνικές αναδιάταξης πινάκων 
καθώς και την εφαρμογή τους 

Β. Στο τέλος αυτού του μαθήματος ο φοιτητής θα έχει 
αναπτύξει τις ακόλουθες δεξιότητες: 

1. Ικανότητα να εφαρμόζει αριθμητικές τεχνικές για την 
επίλυση πολύπλοκων μαθηματικών προβλημάτων που 
απαντώνται στα διάφορα πεδία της επιστήμης. 

2. Ικανότητα να επιλύει μαθηματικά προβλήματα, κα¬ 
θώς και κλασικά προβλήματα με υπολογιστικές τεχνικές. 

3. Ικανότητα να αξιολογεί την ευρωστία/αποδοτικότη- 
τα των υπολογιστικών μεθόδων. 

ΤΙΤΛΟΣ ΜΕΤΑΠΤΥΧΙΑΚΟΥ ΜΑΘΗΜΑΤΟΣ: ΕΙΔΙΚΑ ΚΕΦΑ¬ 
ΛΑΙΑ ΓΡΑΜΜΙΚΗΣ ΑΛΓΕΒΡΑΣ 

ΠΕΡΙΓΡΑΜΜΑ ΥΛΗΣ: 

Χαρακτηριστικό πολυώνυμο πίνακα. Ελάχιστο πολυ¬ 
ώνυμο πίνακα, θεώρημα ΟβγΙογ ΗβιγίΝϊοπ. Διαγωνο- 
ποίηση Πινάκων. Τριγωνοποίηση Πινάκων. Κανονική 
Μορφή .Ιοιτώη. Εσωτερικά γινόμενα. Χώροι εσωτε¬ 
ρικού γινομένου. Ορθογώνια προβολή. Ορθογωνο- 
ποίηση Οι-3ΐΎΐ-5ιτιίςΙΐ. Γραμμικά συναρτησιακά. Συζυ¬ 
γή συναρτησιακά. Τελεστές σε χώρους εσωτερικού 
γινομένου. Ορθομοναδιαίοι τελεστές. Ισομορφισμοί. 
Κανονικοί τελεστές. Αναγωγή συμμετρικών πινάκων 
σε διαγώνια μορφή. Γραμμικοί μετασχηματισμοί. Με¬ 
τασχηματισμοί πηλίκα. Βασικά θεωρήματα και εφαρ¬ 
μογές. Νι-οστή ρίζα πίνακα. 






















Τεύχος Β' 3263/08.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


40959 


ΤΙΤΛΟΣ ΜΕΤΑΠΤΥΧΙΑΚΟΥ ΜΑΘΗΜΑΤΟΣ: ΕΙΔΙΚΑ ΚΕ¬ 
ΦΑΛΑΙΑ ΔΙΑΦΟΡΙΚΩΝ ΕΞΙΣΩΣΕΩΝ ΚΑΙ ΕΞΙΣΩΣΕΩΝ ΔΙ¬ 
ΑΦΟΡΩΝ 

ΠΕΡΙΓΡΑΜΜΑ ΥΛΗΣ: 

Γενικά περί Συνήθων Διαφορικών Εξισώσεων και Δια¬ 
φορικών Εξισώσεων με Μερικές Παραγώγους. Η μέθοδος 
του χωρισμού των μεταβλητών. Π ροβλήματα αρχικών-συ- 
νοριακών τιμών. Η κυματική εξίσωση. Η εξίσωση της θερ¬ 
μότητας. Η διαφορική εξίσωση του δυναμικού (διαφορική 
εξίσωση του ΙθρίΒΟθ). Η δισδιάστατη κυματική εξίσωση. Η 
αρχή της υπέρθεσης. Η τρισδιάστατη εξίσωση της θερμό¬ 
τητας. Συναρτήσεις Βθ55θΙ. Σφαιρικές αρμονικές συναρ¬ 
τήσεις. Συναρτήσεις Εθ96π0γθ. Η τρισδιάστατη εξίσωση 
του ΕβρΙβοθ. Γραμμικοί διανυσματικοί χώροι. Εσωτερικό 
γινόμενο. Διανυσματικοί υπόχωροι. Γενικά περί εξισώσεων 
διαφορών. Γραμμικές εξισώσεις διαφορών πρώτης τάξης. 
Γραμμικές ομογενείς εξισώσεις διαφορών με σταθερούς 
συντελεστές. Γραμμικές μη ομογενείς εξισώσεις διαφορών: 
Μέθοδος προσδιοριστέων συντελεστών. Περατότητατων 
λύσεων μη γραμμικών εξισώσεων διαφορών. Σημεία ισορ¬ 
ροπίας. Σύγκλιση των λύσεων στο σημείο ισορροπίας. Μη 
γραμμικές εξισώσεις διαφορών πρώτης τάξης: Υπερβολικά 
και μη υπερβολικά σημεία ισορροπίας. Ευστάθεια: Κριτήρια 
ευστάθειας και αστάθειας για υπερβολικά και μη υπερβο¬ 
λικά σημεία ισορροπίας. 

ΤΙΤΛΟΣ ΜΕΤΑΠΤΥΧΙΑΚΟΥ ΜΑΘΗΜΑΤΟΣ: ΠΕΠΕΡΑ¬ 
ΣΜΕΝΑ ΣΤΟΙΧΕΙΑ 

ΣΤΟΧΟΙ: 

Το μάθημα εισάγει τους φοιτητές στην Μέθοδο των 
Πεπερασμένων Στοιχείων (Μ.Π.Σ.). Παρουσιάζει τις ανά¬ 
γκες που καλύπτει η Μ.Π.Σ., την μαθηματική προσέγγιση 
και τις τεχνικές που την παράγουν, την αλγοριθμική και 
προγραμματιστική έκφραση όπου κατατείνει, τον απλό 
και ενιαίο τρόπο με τον οποίον αντιμετωπίζει δύσκολα 
και ποικίλα προβλήματα (χρονική και ιστορική εξάρτη¬ 
ση, μη γραμμικότητα, κ.λπ.). 

ΠΕΡΙΕΧΟΜΕΝΟ: 

Περιγράφονται τα μαθηματικά μοντέλα φυσικών και 
ανθρωπογενών προβλημάτων (με απλά παραδείγματα) 
που οδηγούν σε διαφορικές εξισώσεις μερικών παρα- 
γώγων επί τυχαίων χωρίων και, ως εκ τούτου, απαιτούν 
αριθμητική επίλυση. Εισάγεται η «ασθενής» έκφραση δι¬ 
αφορικών προβλημάτων με ολοκληροδιαφορικές εξισώ¬ 
σεις και εξηγείται πώς οι τελευταίες μετασχηματίζονται με 
χρήση ολοκληρωτικών τύπων ώστε να ελαχιστοποιούνται 
οι απαιτήσεις διαφορισιμότητας. Κατόπιν, δείχνεται πώς 
η διακριτοποίηση κατά Βυάπον και ΟθΙθγΚιπ αυτών των 
μετασχηματισμένων εξισώσεων οδηγεί σε συστήματα αλ¬ 
γεβρικών εξισώσεων (ή διαφορικών εξισώσεων ως προς 
τον χρόνο) με αριθμαναλυτικά επιθυμητές ιδιότητες (κυ¬ 
ρίως στο εφαπτομενικό Μητρώο από την τοπική γραμμι- 
κοποίηση), οι οποίες περιγράφονται μαζί με ενδεικτικές 
τεχνικές εκμετάλλευσης τους. Τέλος, εξηγείται η γενική 
αλγοριθμική και προγραμματιστική δομή των λογισμικών 
(εμπορικών ή κατά περίπτωση) που υλοποιούν την Μ.Π.Σ. 

ΠΕΡΙΓΡΑΜΜΑ ΥΛΗΣ: 

Εισαγωγή. Κίνητρα και γενικό πλαίσιο εφαρμογής της 
Μ.Π.Σ. Παρουσίαση της μεθοδολογίας μητρωικής επί¬ 
λυσης άμεσης δυσκαμψίας. 


Μ.Π.Σ. σε μονοδιάστατα προβλήματα. Πρισματική ρά¬ 
βδος (σε εφελκυσμό/θλίψη, στρέψη, επίπεδη κάμψη) 
με προσέγγιση γενικής εφαρμογής (ασθενής μορφή και 
χρήση ολοκληρωτπκών τύπων) ανεξαρτήτως δυναμικού, 
θεωρημάτων ελάχιστου, κ.λπ. Ολοκληρο Λ διαφορικές 
εξισώσεις πεδίου, απαιτήσεις διαφορισιμότητας, είδη 
συνοριακών συνθηκών. 

Συναρτήσεις σχήματος. Είδη (Ιθ^Βηςίθ, Ηθπτμϊθ), ανα¬ 
λυτική και αριθμητική ολοκλήρωση, Μητρώα ακαμψίας 
και μάζας, και διανύσματα ενεργειακά ισοδύναμων («συ¬ 
νεπών») επικόμβιων φορτίσεων. Στοιχεία προγραμμα¬ 
τισμού. 

Πολυδιάστατα Π.Σ. Τύποι (5ίιτιρΙθχ, Οθ63Μ:θ5, 
5θΓθπάίρίΐγ, ννθάςο, κ.λπ.) και αντίστοιχες συναρτήσεις 
σχήματος. Ισοπαραμετρικά στοιχεία. Αριθμητική ολο¬ 
κλήρωση 63055. 

Επίλυση μεγάλων αραιών γραμμικών συστημάτων. 
Ατελείς παραγοντοποιήσεις και επαναληπτική επίλυση. 
Διανυσματικές μέθοδοι και ΡΓθεοηάίΐίοηίπς. Συνδυα¬ 
σμοί. 

Χρονική εξάρτηση. Βηματική ολοκλήρωση (άμεσα και 
έμμεσα σχήματα). Γραμμικά προβλήματα (ιδιομορφική 
ανάλυση, φασματική ανάλυση). 

Μη γραμμικότητα. Πηγές (γεωμετρική, καταστατική). 
Αντιμετώπιση (ςυ35ί-Νθννΐοη, κ.λπ.) 

Εισαγωγή σε ειδικά θέματα. Πολλαπλά ασύμβατα πε¬ 
δία, μικτές μορφώσεις, ΙοεΙάηςι, ατελής ολοκλήρωση, 
πεπερασμένες στροφές, κ.λπ. 

ΜΑΘΗΜΑ: ΧΡΗΜΑΤΟΟΙΚΟΝΟΜΙΚΗ ΜΗΧΑΝΙΚΗ 

Σκοπός του μαθήματος είναι ο φοιτητής να έρθει σε 
επαφή με ένα σύγχρονο κλάδο των Εφαρμοσμένων Μα¬ 
θηματικών, αυτόν της Χρηματοοικονομικής Μηχανικής. 
Η Χρηματοοικονομική Μηχανική αφορά στην εφαρμογή 
μαθηματικών μεθόδων (κάποιες φορές δανεισμένες από 
τις φυσικές επιστήμες) με σκοπό την επίλυση σύνθετων 
προβλημάτων Χρηματοοικονομικής. Τα προβλήματα 
αυτά εμπίπτουν (χωρίς να όμως να περιορίζονται) στις 
περιοχές της Χρηματοοικονομικής Διοίκησης, της Απο¬ 
τίμησης Αξιόγραφων, της Αξιολόγησης Επενδύσεων και 
της Διαχείρισης Χρηματοοικονομικών Κινδύνων. 

Με την παρακολούθηση του μαθήματος αυτού ο φοι¬ 
τητής έρχεται σε επαφή έννοιες όπως Παράγωγο Χρημα¬ 
τοοικονομικό Προϊόν, Αποτίμηση Χρηματοοικονομικών 
Προϊόντων, Διαχείριση Χαρτοφυλακίου με σκοπό την 
μέτρηση, διαχείριση και αντιστάθμιση του επενδυτικού 
κινδύνου. 

Με την κατανόηση και την επιτυχή εξέταση στο μάθη¬ 
μα ο φοιτητής είναι σε θέση να διευρύνει το γνωστικό 
και ερευνητικό του πεδίο στον κλάδο της οικονομικής 
επιστήμης αφού το παρόν μάθημα προϋποθέτει την 
κατανόηση και χρήση βασικών χρηματοοικονομικών 
εννοιών, χρηματοοικονομικών μαθηματικών και εργα¬ 
λείων διαχείρισης επενδυτικού κινδύνου. 

ΠΕΡΙΓΡΑΜΜΑ ΥΛΗΣ: 

Εισαγωγικές έννοιες Χρηματοοικονομικής, Χρονι¬ 
κή αξία χρήματος-Απλός και σύνθετος ανατοκισμός, 
Πραγματικό-Ονομαστικό επιτόκιο και σύνδεση αυτών, 
Παρούσα και Μελλοντική αξία του Χρήματος, Ακολου¬ 
θίες πληρωμών (ράντες), Ιεράρχηση-Αξιολόγηση επεν- 

δύσεων, Λήψη επενδυτικών αποφάσεων με τη χρήση 
κριτηρίων αξιολόγησης, Κίνδυνος και Κόστος κεφαλαίου, 
Ομόλογα-Αποτίμηση Ομολόγων, Μετοχές, Προθεσμιακά 
Συμβόλαια και Συμβόλαια Μελλοντικής Εκπλήρωσης, 
Δικαιώματα Προαίρεσης, Άλλα Χρηματοοικονομικά Πα- 
ράγωγα Προϊόντα, Μέτρηση και Διαχείριση κινδύνου, 
Βασικές έννοιες Διαχείρισης Χαρτοφυλακίου, Προσέγγι¬ 
ση μέσω Ασαφών μεθόδων υπό συνθήκες αβεβαιότητας 
στις Χρηματοοικονομικές αγορές. 

ΤΙΤΛΟΣ ΜΕΤΑΠΤΥΧΙΑΚΟΥ ΜΑΘΗΜΑΤΟΣ: ΤΕΧΝΗΤΗ 
ΝΟΗΜΟΣΥΝΗ 

ΠΕΡΙΛΗΨΗ ΜΑΘΗΜΑΤΟΣ ΚΑΙ ΜΑΘΗΣΙΑΚΟΙ ΣΤΟΧΟΙ: Η 
τεχνητή νοημοσύνη αναφέρεται σε υπολογιστικές προ¬ 
σεγγίσεις που έχουν στόχο την ενσωμάτωση κάποιου εί¬ 
δους «ευφυΐας» στους υπολογιστές.Το μάθημα καλύπτει 
τις βασικές έννοιες της τεχνητής νοημοσύνης και δίνει 
σε εισαγωγικό κυρίως επίπεδο σημαντικές πτυχές της, 
όπως τις τεχνικές αναζήτησης λύσεων, τα τεχνητά νευ- 
ρωνικά δίκτυα και τη μηχανική μάθηση, του εξελικτικούς 
αλγορίθμους, στοιχεία από την ασαφή αναπαράσταση 
γνώσης και την εξαγωγή συμπερασμάτων και τέλος τα 
βασικά στοιχεία των έμπειρων συστημάτων. Παρουσιά¬ 
ζει επίσης διάφορες κατηγορίες εφαρμογών της τεχνη¬ 
τής νοημοσύνης στην καθημερινή ζωή του σύγχρονου 


ανθρώπου. Στόχος του μαθήματος είναι να δώσει στους 
φοιτητές την απαραίτητη θεωρητική τεκμηρίωση των 
θεμάτων που αναπτύσσονται και να τους εξοικειώσει, 
μέσω ομαδικών ή εξατομικευμένων εργασιών, με τον 
τρόπο χρήσης των βασικών εργαλείων της τεχνητής 
νοημοσύνης σε διάφορα πεδία εφαρμογής. 

ΠΕΡΙΓΡΑΜΜΑ ΥΛΗΣ: 

Ορισμοί και εφαρμογές τεχνητής νοημοσύνης. Παρά¬ 
σταση και επίλυση προβλημάτων, τεχνικές αναζήτησης 
λύσεων (Αλγόριθμοι τυφλής αναζήτησης, ευρετικές μέ¬ 
θοδοι, πληροφορημένοι αλγόριθμοι αναζήτησης, παί¬ 
ξιμο παιγνίων, αλγόριθμοι εμπνευσμένοι από τη φύση). 
Εξελικτικοί υπολογισμοί (Εισαγωγή στους γενετικούς 
αλγορίθμους(ΓΑ), εύρεση λύσεων και βελτιστοποίηση 
με χρήση Γ.Α., εφαρμογές). Εισαγωγή στη μηχανική μά¬ 
θηση και στα τεχνητά νευρωνικά δίκτυα (Βασικές έννοι¬ 
ες στο νεωρωνικό υπολογισμό, βιολογικοί και τεχνητοί 
νευρώνες, βασικές δομές και μοντέλα ΤΝΔ, διαδικασίες 
μάθησης, ο αλγόριθμος 03ςΙ<-ρΓορ393ΐίοη και παράγο¬ 
ντες μάθησης, άλλα είδη ΤΝΔ). Εισαγωγή στα έμπειρα 
συστήματα. Εισαγωγή στα ασαφή συστήματα (Ασαφή 
σύνολα, ασαφής λογική, ασαφείς σχέσεις, ασαφείς γλωσ¬ 
σικές περιγραφές και εξαγωγή συμπερασμάτων). 


Ενότητα 

Αντικείμενο μαθήματος 

1 

Βασικοί ορισμοί και εφαρμογές της τεχνητής νοημοσύνης, ιστορική αναδρομή. Παράσταση γνώσης 
και επίλυση προβλημάτων. Γράφοι και δένδρα αναζήτησης. 

2 

Τεχνικές αναζήτησης λύσεων. Αλγόριθμοι τυφλής αναζήτησης (Αναζήτηση σε πλάτος, σε βάθος και 
επαναληπτικής εμβάθυνσης). 

3 

Ευρετικές μέθοδοι καιπληροφορημένη αναζήτηση. Αλγόριθμοι Βθ 5 ΐΕ 5 , Α-ξϊθγ, ΗίΙΙ 61ίπη6ίη9,5ΐοςΓΐ35ΐίς 
Η ΜΙ 6 ΙίΓη 6 ίπ 9 , δίπτυΐΒΐθά Αηπθ3ΐίη9. Αλγόριθμοι εμπνευσμένοι από τη φύση. 

4 

Παίξιμο παιγνίων από υπολογιστή. 0 αλγόριθμος ΜΑΧ-ΜΙΝ και η τεχνική 03ΐ3 ρι·υηίη 9 · Χρήση του 
ΜβϊΙβΕ) στις τεχνικές αναζήτησης λύσεων. 

5 

Εισαγωγή στους γενετικούς αλγορίθμους, βασικά στοιχεία ενός ΓΑ. Επίλυση προβλημάτων βελτιστο¬ 
ποίησης με χρήση ΓΑ. Χρήση του ορΐΪΓηίζΒΐίοη ΐοοΙάοχ του ΜβϊΙβΕι για την υλοποίηση ενός ΓΑ. 

6 

Εισαγωγή στα νευρωνικά δίκτυα. Βιολογικοί νευρώνες και βιολογικά νευρωνικά δίκτυα. Τεχνητοί νευ¬ 
ρώνες και τεχνητά νευρωνικά δίκτυα (δομές δικτύων, ταξινόμηση, κατηγορίες τεχνικών μηχανικής 
μάθησης). 

7 

Δίκτυα ΡθίχθρίτοηΒ και ο κανόνας μάθησής τους. Το πρόβλημα της μη γραμμικής διαχωρισιμότητας 
του χώρου εισόδων. Μάθηση με τους κανόνεςτου Ηθάά.ΤΝΔ συνειρμικής μνήμης (ΤΝΔ ετεροσυσχέ- 
τισης, αυτοσυσχέτισης) και κανόνες μάθησής τους. 

8 

Δίκτυα ΑΘΑΕΙΝΕ και ΜΑΘΑΕΙΝΕ, ο κανόνας μάθησης ΔΕΛΤΑ. Διαφορετικές δομές δικτύων που ξε¬ 
περνούν το πρόβλημα της μη γραμμικής διαχωρισιμότητας των εισόδων. Πρόσω-τροφοδοτούμενα 
Δίκτυα πολλών επιπέδων (ΜΙΡΕΝΝ) και ο κανόνας μάθησης με οπισθόδρομη διάδοση σφάλματος. 

9 

Προσομοίωση ΤΝΔ.Τρόπος χρήσηςτης σχετικής εργαλειοθήκης του Μ 3 ΐΐ 3 ά. Εφαρμογές των ΜΙΡΡΝΝ 
στην ταξινόμηση και αναγνώριση προτύπων καθώς και στην προσέγγιση συναρτήσεων. 

10 

Δίκτυα συναρτήσεων ακτινωτής βάσης.Τρόποι εκπαίδευσής τους. Δίκτυα υψηλής τάξης (Η 19 Γ 1 οιχΙθι· 
ΝΝ) και εκπαίδευσής τους. 

11 

Εισαγωγή στα έμπειρα συστήματα. 

12 

Εισαγωγή στα ασαφή συστήματα. Ασαφή σύνολα, ασαφείς σχέσεις, ασαφής εξαγωγή συπιπερασμάτων. 

13 

Χαρακτηριστικά παραδείγματα εφαρμογών τεχνητής νοημοσύνης: Οπτική αναγνώριση χαρακτήρων, 
κατανόηση φυσικής γλώσσας, αυτόματη μετάφραση, αναγνώριση και κατανόηση εικόνας. 

ΤΙΤΛΟΣ ΜΑΘΗΜΑΤΟΣ: ΑΡΙΘΜΗΤΙΚΗ ΕΠΙΛΥΣΗ ΣΥΝΗ¬ 
ΘΩΝ ΔΙΑΦΟΡΙΚΩΝ ΕΞΙΣΩΣΕΩΝ 

ΓΕΝΙΚΗ ΠΕΡΙΓΡΑΦΗ ΜΑΘΗΜΑΤΟΣ 

Οι διαφορικές εξισώσεις αποτελούν έναν από τους πιο 
ανεπτυγμένους και δημοφιλείς κλάδους των Μαθηματι¬ 
κών. Οι εφαρμογές τους εμφανίζονται σε όλες τις θετικές 
Επιστήμες και πολύ συχνά σε προβλήματα Μηχανικών. 
Το βασικό χαρακτηριστικό που παρατηρείται στη φύση 
είναι οι μεταβολές και ο τρόπος για να περιγράφουμε 
τη μεταβολή ενός μεγέθους δίνεται με τη βοήθεια μα¬ 
θηματικών μοντέλων που χρησιμοποιούν διαφορικές 
παραστάσεις. Τέτοιου είδους σχέσεις, οι οποίες περιέ¬ 
χουν τις μεταβολές-παραγώγους ενός μεγέθους σπάνια 
επιλύονται αναλυτικά. Γι' αυτό το λόγο είναι αναγκαία η 
χρήση Αριθμητικών Μεθόδων, οι οποίες χρησιμοποι¬ 
ούνται πλέον σε όλους τους κλάδους των επιστημών. 

ΠΕΡΙΕΧΟΜΕΝΟ ΜΑΘΗΜΑΤΟΣ 

Προβλήματα Αρχικών Τιμών. Εξισώσεις Διαφορών. 
Ανάλυση Ευστάθειας Λύσεων. Ανάλυση Σύγκλισης Με¬ 
θόδων. 

Μέθοδοι Απλού Βήματος. Χρήση σειρών ΤβγΙοΓ (Σύ¬ 
γκλιση). Μέθοδοι Κυηςθ-Κυΐΐθ (Δεύτερης, Τρίτης τάξης, 
ΤέταρτηςΤάξης, Ανώτερης τάξης). Αποτελέσματα υπολο¬ 
γισμών. Σύγκλιση. Προσέγγιση σφαλμάτων αποκοπής). 
Μέθοδοι απαλοιφής. Ανάλυση ευστάθειας. Έμμεσες μέ¬ 
θοδοι Ηυη96-Κυΐΐ3. Μέθοδοι ΟόΓθεΓιΚοίΐ. Συστήματα 
διαφορικών εξισώσεων. Διαφορικές εξισώσεις ανώτερης 
τάξης. Προσαρμοζόμενες αριθμητικές μέθοδοι (Κυπρο- 
Κυΐΐ3-ΤΓΘ3Π0Γ, ΙίπίρθΓ, \Λ/ίΜ3υ9Γιόγ, Νυ5ϊγοιύι,Τγθ3Πογ). 

Μέθοδοι Πολλαπλού Βήματος. Άμεσοι μέθοδοι πολ¬ 
λαπλού βήματος. (Αά3ΐτΐ5, ΒβϊΓιΓογϊΓι, Νγεΐτοιτι, Τύποι για 
]=0,1,3,5. Αποτελέσματα υπολογισμών με μεθόδους πρό¬ 
βλεψης). Έμμεσες μέθοδοι πολλαπλού βήματος. (Τύποι 
Α03ΠΊ5, ΡυΙΐοη, ΜιΙπθ, δίπτρεοη). Μέθοδοι πολλαπλού βή¬ 
ματος που βασίζονται στην διαφόριση. Γενικές μέθοδοι 
πολλαπλού βήματος(προσδιορισμός συντελεστών). Εκτί¬ 
μηση του σφάλματος αποκοπής. Ευστάθεια και σύγκλιση. 
Εκτιμήσεις σφαλμάτων διάδοσης). Μέθοδοι Πρόβλεψης- 
Διόρθωσης. Αποτελέσματα υπολογισμών του σχήματος 
Αά3ΐΎΐ5. Πρόβλεψη-Διόρθωση, Αναπροσαρμοσμένες 
μέθοδοι πρόβλεψης-διόρθωσης). Υβριδικές μέθοδοι. 
Ανώτερης τάξης διαφορικές εξισώσεις. Μη ομοιόμορφες 
υβριδικές μέθοδοι (Αά3ΐτΐ5-Β35ήίοΐ'ΐή, Αά3ΐπ5-ΝθυΙΐοη. 
Προσεγγιστικές Μέθοδοι: (5Γιοοΐίπ9 μέθοδοι, μέθοδοι 
διαφορών, προσέγγιση παραγώγων με διαφορές. Μη 
γραμμικά προβλήματα συνοριακών τιμών, γ» = ί(χ,γ) (Σχή¬ 
ματα διαφορών που στηρίζονται σε τετραγωνικές μορφές. 
Γραμμικά δεύτερης τάξης, προβλήματα συνοριακών τι¬ 
μών, λύση τριδιαγωνίου συστήματος, μικτές συνοριακές 
συνθήκες, συνοριακές συνθήκες στο άπειρο). 

Ειδικές μονοβηματικές μέθοδοι(Ειδικές μέθοδοι 
Κυη9θ-Κυΐΐ3, Βυηρθ-ΚυΐΐΒ-ΝγεΐΐΌΐτι, ανάλυση υστέρη¬ 
σης φάσης, εκθετική προσαρμογή, ευστάθεια, σύγκλιση, 
σφάλμα, συμπλεκτικότητα). 

Ειδικές μέθοδοι πολυβηματικών μεθόδων(Ειδικές 
γραμμικές και υβριδικές μέθοδοι). Πολυπαραγωγικές 
μέθοδοι(Μέθοδοι Οόι-θεΡιΚοίΓ). 

ΣΤΟΧΟΣ ΜΑΘΗΜΑΤΟΣ 

Εισαγωγή στις έννοιες και στη μεθοδολογία της επί¬ 


λυσης συνήθων διαφορικών εξισώσεων με τη βοήθεια 
προσεγγιστικών μεθόδων. Κατανόηση των εννοιών 
του σφάλματος, της ακρίβειας και της ευστάθειας των 
αριθμητικών μεθόδων. Γνώση και εφαρμογή κατηγο¬ 
ριών αριθμητικών μεθόδων για προβλήματα πρώτης 
τάξης, αλλά και συστημάτων διαφορικών εξισώσεων 
πρώτης τάξης. Αναγωγή προβλημάτων ανώτερης τά¬ 
ξης σε συστήματα εξισώσεων. Ανάπτυξη και κατασκευή 
μεθόδων και αλγορίθμων για την επίλυση προβλημάτων 
που εκφράζονται με τη βοήθεια μαθηματικών μοντέλων 
διαφορικών εξισώσεων και υπολογισμός σφαλμάτων 
αυτών των μεθόδων. 

ΘΕΩΡΗΤΙΚΕΣ ΕΝΝΟΙΕΣ ΠΟΥ ΟΑ ΑΝΑΛΥΘΟΥΝ 

Εξισώσεις Διαφορών. Προβλήματα Αρχικών Τιμών. Μέ¬ 
θοδοι ενός βήματος (ΕυΙθηΤθγΙοτ, Βυηρθ-ΚυΐΐΒ). Σφάλμα¬ 
τα αποκοπής και στρογγυλοποίησης. Μέθοδοι Πολλών 
Βημάτων, Πρόβλεψης-Διόρθωσης (Αά3ΐπ5-Β35ήίθΓΐή, 
Αά3ΐπ5-ΜουΙΐοη). Σύγκλιση, Ευστάθεια, Συμβατότητα,Τάξη 
μεθόδων. Δύσκαμπτα Συστήματα Σ.Δ.Ε. Προβλήματα Συ- 
νοριακώνΤιμών. Μέθοδοι Βολής, Προσδιοριστέων Συντε¬ 
λεστών, Πεπερασμένων Διαφορών, Προβλήματα Ιδιοτιμών. 

ΠΑΡΑΔΕΙΓΜΑΤΑ 

Παρουσιάζομαι παραδείγματα αριθμητικής επίλυσης 
προβλημάτων αρχικών και συνοριακών τιμών που δί¬ 
νονται με τη μορφή διαφορικών εξισώσεων, οι οποίες 
αναφέρονται σε θέματα Μηχανικών, όπως και θέματα 
θετικών και Φυσικών Επιστημών. Η επίλυση τέτοιων 
προβλημάτων δύσκολα επιτυγχάνεται με μεθοδολογί¬ 
ες της Κλασσικής Ανάλυσης κι έτσι καταφεύγουμε στη 
χρήση προσεγγιστικών μεθόδων, οι οποίες αναλύονται 
στα πλαίσια του εν λόγω μαθήματος. 

ΤΙΤΛΟΣ ΜΕΤΑΠΤΥΧΙΑΚΟΥ ΜΑΘΗΜΑΤΟΣ: ΑΣΑΦΗΣ 
ΛΟΓΙΚΗ 

ΣΤΟΧΟΙ: 

Το μάθημα εισάγει τους φοιτητές σε έναν τελείως καινο- 
τομικό τρόπο μοντελοποίησης, που βασίζεται στην Ασα¬ 
φή Λογική. Ο τρόπος αυτός μοντελοποίησης ανταγωνίζε¬ 
ται τον στοχαστικό τρόπο μοντελοποίησης και έχει πολλές 
εφαρμογές. Βασικός στόχος αυτού του μαθήματος είναι η 
αφενός θεωρητική θεμελίωση και αφετέρου η ανάπτυξη 
εφαρμογών. Οι εφαρμογές αυτές βασίζονται κυρίως σε 
κατασκευή ασαφών συμπερασματικών μοντέλων καθώς 
και σε άλλα μοντέλα ασαφούς ταξινόμησης κ.λπ. 

ΠΕΡΙΕΧΟΜΕΝΟ: 

Περιγράφονται οι βασικές αρχές της ασαφούς λογι¬ 
κής και συγκρίνονται με αυτές της κλασσικής λογικής, 
θεμελιώνονται βασικές σχέσεις, όπως ασαφείς σχέσεις 
ισοδυναμίας, διάταξης κ.λπ. θεμελιώνονται οι ασαφείς 
σύνδεσμοι: «και», «ή». Επίσης αφού θεμελιωθεί και το 
«ασαφές συναπάγεται», κατασκευάζονται συμπερασμα¬ 
τικά συστήματα και συγκρίνονται με στατιστικά συμπε¬ 
ρασματικά συστήματα. 

ΠΕΡΙΓΡΑΜΜΑ ΥΛΗΣ: 

1) Εισαγωγή. Κίνητρα και γενικό πλαίσιο εφαρμογής 
της Ασαφούς Λογικής. Πλεονεκτήματα έναντι της Κλασ¬ 
σικής Λογικής και της θεωρίας Πιθανοτήτων. 

2) Από την Κλασσική Λογική στην Ασαφή Λογική. 

- Κλασσικά σύνολα και προτασιακοί τύποι - 

Βασικοί ορισμοί κλασσικών συνόλων 

- Βασικοί ορισμοί ασαφών συνόλων 

- Πράξεις στα ασαφή σύνολα 

- Βασικές αρχές της ασαφούς λογικής 

- Ασαφείς αριθμοί, ασαφείς τριγωνικοί αριθμοί 

- Συναρτήσεις ασαφών αριθμών 

- Παράγωγος συνάρτησης ασαφών αριθμών 

-Τριγωνομετρικές και υπερβολικές συναρτήσεις ασα¬ 
φών αριθμών 

- Επίλυση γραμμικών ασαφών εξισώσεων και γραμμι¬ 
κών συστημάτων 

- Μέθοδος των ακραίων σημείων(νθΐΤθχ ΐΎΐθΐάοά) 

3) Θεμελίωση Ασαφών συνδέσμων «και», «ή», θεμελί- 
ωση «ασαφούς άρνησης» και «ασαφούς συνεπάγεται». 
Κατασκευή «Ασαφούς Συμπερασματικού Συστήματος». 

4) Γραμμική ασαφής παλινδρόμηση 

- Απλή και πολλαπλή γραμμική παλινδρόμηση 

- Ερμηνεία των συντελεστών των ανεξάρτητων με¬ 
ταβλητών 

- Διεξαγωγή προβλέψεων 

- Ασαφείς συμμετρικοί τριγωνικοί αριθμοί 

- Μεθοδολογία και παραδείγματα προσαρμογής ενός 
μοντέλου ασαφούς γραμμικής παλινδρόμησης 

- Πρόβλεψη μελλοντικής ζήτησης με τη μέθοδο της 
ασαφούς γραμμικής παλινδρόμησης 

5) Θεμελίωση και κατασκευή Ασαφών εκτιμητών. Σύ¬ 
γκριση με στατιστικές προβλέψεις. 

6) Ασαφής Λήψη Αποφάσεων. 

ΤΙΤΛΟΣ ΜΑΘΗΜΑΤΟΣ: ΕΥΦΥΗ ΠΡΟΤΥΠΑ-ΥΒΡΙΔΙΚΑ 
ΠΛΗΡΟΦΟΡΙΑΚΑ ΣΥΣΤΗΜΑΤΑ ΗΠΙΑΣ ΥΠΟΛΟΓΙΣΤΙΚΗΣ 

Μάθημα Επιλογής: 

1. Ορισμός της Ήπιας Υπολογιστική (5οίΐ (Ιοιηρυΐίης) 

2. Περιοχές έρευνας και εφαρμογής της Ήπιας Υπο¬ 
λογιστικής 

3. Μεθοδολογίες Ήπιας Υπολογιστικής και εφαρμογές 
στην επιστήμη του Μηχανικού 

3.1. Ασαφής Νόηση και Εφαρμογές σε συστήματα 
Ελέγχου 

3.2. Μείωση Παραμέτρων 

3.3. Κατευθυνόμενη και Μη Κατευθυνόμενη Μηχανική 
Μάθηση και Εφαρμογές 

3.4. Βαθειά Μάθηση και Εφαρμογές 

3.5. Μηχανές Διανύσματος Υποστήριξης και Εφαρμο¬ 
γές 

4. Η έννοια του Υβριδικού Πληροφοριακού Συστήμα¬ 
τος (ΥΠΣ) 

5. Παραδείγματα σχεδίασης και ανάπτυξης ΥΠΣ 

5 Σχετικές δημοσιεύσεις 

ΤΙΤΛΟΣ ΜΕΤΑΠΤΥΧΙΑΚΟΥ ΜΑΘΗΜΑΤΟΣ: ΕΦΑΡΜΟ¬ 
ΣΜΕΝΗ ΣΥΝΑΡΤΗΣΙΑΚΗ ΑΝΑΛΥΣΗ 

ΣΤΟΧΟΙ: 

Στόχος του μαθήματος αυτού είναι να εισάγει τους 
φοιτητές στην έννοια της μετρικής, των μετρικών χώ¬ 
ρων και των τοπολογικών χώρων. Οι εφαρμογές έγκει¬ 
ται στο γεγονός ότι μετά θεωρήματα ΑεςοΙί αποδεικνύ- 
εται ότι το σύνολο των πολυωνύμων είναι πυκνό στο 
σύνολο των συνεχών συναρτήσεων. Επίσης δίνεται ιδι¬ 
αίτερη έμφαση στα θεωρήματα των σταθερών σημείων 
και στις εφαρμογές στην ύπαρξη λύσεων διαφορικών 
εξισώσεων. 


ΠΕΡΙΕΧΟΜΕΝΟ: 

Περιγράφονται και θεμελιώνονται οι έννοιες των μετρι¬ 
κών χώρων και τοπολογικών χώρων. Συγκρίνονται αυτές οι 
έννοιες με τις έννοιες της πραγματικής ανάλυσης (στο Ρ και 
στο Κη). Δίνεται ιδιαίτερη έμφαση στις επαγόμενες μετρικές 
στους συναρτησιακούς χώρους και σταθερού σημείου. 

ΠΕΡΙΓΡΑΜΜΑ ΥΛΗΣ: 

1) Οι πραγματικοί αριθμοί όρια και συνέχεια 

2) Αριθμήσιμα και μη αριθμήσιμα σύνολα. 

3) Μετρικές και νόρμες. 

4) Ανοικτά και κλειστά σύνολα 

5) Συνέχεια 

6) Συνεκτικότητα 

7) Πληρότητα 

8) Συμπάγεια 

9) Ο χώρος των συνεχών συναρτήσεων 

10) Σημειακή και ομοιόμορφη σύγκλιση 

11) Ισοσυνέχεια 

12) Μετρήσιμες συναρτήσεις 

13) Μέτρο ίθόθεςυθ 

Η έναρξη των μαθημάτων ορίζεται την 1 η Νοεμβρίου 
και η λήξη των μαθημάτων την 1 η Ιουλίου. 

Στην αρχή κάθε εξαμήνου καταρτίζεται το ωρολόγιο 
πρόγραμμα του εξαμήνου. 

Οι ώρες που θα πραγματοποιούνται τα μαθήματα και 
τα σεμινάρια θα είναι πρωινές ή απογευματινές και δύ- 
νανται να πραγματοποιηθούν και Σαββατοκύριακα ή 
αργίες. 

Κάθε μάθημα διδάσκεται από έναν ή περισσότερους 
διδάσκοντες. Σε κάθε μάθημα ορίζεται από την Συνέλευ¬ 
ση ένας/μια διδάσκων/ουσα ως υπεύθυνος/η/συντονι- 
στής/τριατου μαθήματος. 

Η αξιολόγηση των μαθημάτων γίνεται με γραπτή ή 
προφορική εξέταση, εργασία, παρουσίαση, αναφορά 
(ΐ'θροΐ'ΐ) ή συνδυασμό των παραπάνω. Η ακριβής μορφή 
της αξιολόγησης καθορίζεται από τον/την διδάσκοντα/ 
ουσα ή τους/τις διδάσκοντες/ουσες σε σχέση και με τη 
φύση του κάθε μαθήματος. 

Οι όροι αξιολόγησης σε κάθε μάθημα γνωστοποιούνται 
κατά την έναρξη της διδασκαλίας του μαθήματος από το 
μέλος ΔΕΠ-υπευθύνου/συντονιστή του μαθήματος. 

Για τα μαθήματα στα οποία η αξιολόγηση γίνεται με 
ασκήσεις ή/και τελική γραπτή εξέταση ισχύουν τα πα¬ 
ρακάτω: 

1) Τα μαθήματα του χειμερινού εξαμήνου εξετάζονται 
τον Φεβρουάριο (1 η εξεταστική) και τον Σεπτέμβριο (2η 
εξεταστική). 

2) Τα μαθήματα του εαρινού εξαμήνου εξετάζονται 
τον Ιούνιο (1 η εξεταστική) και τον Σεπτέμβριο (2η εξε¬ 
ταστική). 

Για τα μαθήματα στα οποία προβλέπεται κατάθεση 
εργασίας ισχύουν τα εξής: 

Για μάθημα του χειμερινού εξαμήνου: 

1) Το θέμα της εργασίας δίνεται από τον διδάσκοντα 
τέλη Ιανουάριου και η παράδοση της εργασίας γίνεται 
από τον φοιτητή έως 31 Μαρτίου (1 η εξεταστική). 

2) Για τη 2η εξεταστική, το θέμα δίνεται από τον διδά¬ 
σκοντα τον Ιούνιο και η παράδοση της εργασίας γίνεται 
έως τις 10 Σεπτεμβρίου. 

Για τα μαθήματα του εαρινού εξαμήνου: 

1) το θέμα της εργασίας δίνεται από τον διδάσκοντα 
τον Ιούνιο και η παράδοση γίνεται από τον φοιτητή έως 
τις 10 Σεπτεμβρίου (1 η εξεταστική). 

2) Για τη 2η εξεταστική, το θέμα δίνεται από τον δι¬ 
δάσκοντα τον Ιανουάριο και η παράδοση της εργασίας 
γίνεται έως τις 31 Μαρτίου. 

Μετά το πέρας της εξεταστικής οι ασκήσεις, τα γραπτά 
δοκίμια και κάθε άλλο τεκμήριο εξέτασης παραδίδονται 
από τον διδάσκοντα για φύλαξη στη Γραμματεία. 

Ο χρόνος διενέργειας της πρώτης εξεταστικής περιό¬ 
δου είναι από 1 έως 15 Μαρτίου και της δεύτερης από 
2 μέχρι 16 Ιουλίου. 

Για τη διδασκαλία με μέσα εξ' αποστάσεως εκπαίδευ¬ 
σης αυτή δεν ξεπερνά το τριάντα πέντε τοις εκατό (35%) 
και θα γίνεται σε αίθουσες τηλεδιασκέψων με κατάλληλο 
λογισμικό τηλεδιάσκεψης. 

Ο έλεγχος στα επιμέρους μαθήματα γίνεται με γραπτές 
ή προφορικές εξετάσεις, εκπόνηση εργασιών ή συνδυ¬ 
ασμό των ανωτέρω. 

Η βαθμολογική κλίμακα για την αξιολόγηση της επί¬ 
δοσης των μεταπτυχιακών φοιτητών/τριών ορίζεται από 
το μηδέν (0) ως το δέκα (10): 

Άριστα από οκτώ και πενήντα (8,50) μέχρι δέκα (10), 

Λίαν καλώς από έξι και πενήντα (6,50) ως και οκτώ και 
σαράντα εννέα (8,49), 

Καλώς από πέντε (5) ως και έξι και σαράντα εννέα (6,49). 

Τα αποτελέσματα της αξιολόγησης των μαθημάτων 
κοινοποιούνται με ευθύνη του/της υπεύθυνου/ης συντο- 
νιστή/τριαςτου μαθήματος στους/στις μεταπτυχιακούς 
φοιτητές/τριες δεκαπέντε (15) ημέρες μετά την ημερο¬ 
μηνία εξέτασης ή στην περίπτωση που η αξιολόγηση 
γίνεται βάσει εργασιών, είκοσι (20) ημέρες μετά την ημε¬ 
ρομηνία παράδοσης των εργασιών. 

Δεν επιτρέπεται η επαναληπτική εξέταση προκειμένου 
ο φοιτητής να βελτιώσει τη βαθμολογία του. 

Ο βαθμός του Δ.Μ.Σ. καθορίζεται από τους βαθμούς 
των μαθημάτων του Προγράμματος και τον βαθμό της 
μεταπτυχιακής εργασίας με τρόπο που καθορίζεται στον 
οικείο Κανονισμό Λειτουργίας του Π.Μ.Σ. 

Ο βαθμός του Δ.Μ.Σ. με ευθύνη της Γραμματείας κα- 
ταχωρείται στον ατομικό φάκελο του/της φοιτητή/τριας. 

Άρθρο 11 

Εκπόνηση Διπλωματικής εργασίας 

Ο/Η μεταπτυχιακός φοιτητής/τρια υποχρεούται ατομι¬ 
κά να εκπονήσει και με επιτυχία να υποστηρίξει δημόσια 
τη μεταπτυχιακή διπλωματική του εργασία το... εξάμηνο 
σπουδών (σημείωση: Αν το Π.Μ.Σ. περιλαμβάνει την εκ¬ 
πόνηση διπλωματικής εργασίας). 

Το θέμα της πρέπει να εντάσσεται στο αντικείμενο του 
Π.Μ.Σ. και ειδικότερα της κατεύθυνσης που έχει επιλέξει 
ο/η μεταπτυχιακός φοιτητής/τρια και να αξιοποιεί τις 
γνώσεις που αποκτήθηκαν στα μαθήματα του Π.Μ.Σ. 
και σε συγκεκριμένες εφαρμογές. 

Σχετικά με την ανάληψη, εκπόνηση και υποστήριξη 
της Διπλωματικής εργασίας ορίζονται τα εξής: 

1. Αίτηση-Υποβολή θέματος 

Ο/Η μεταπτυχιακός/ή φοιτητής/τρια έχει δικαίωμα 


υποβολής θέματος Δ.Ε. εφόσον έχει ολοκληρώσει με 
επιτυχία όλα τα μαθήματα (κορμού και κατεύθυνσης) 
των 2 πρώτων εξαμήνων. 

Μέχρι το τέλος του μήνα Απριλίου υποβάλλει αίτηση, 
στην οποία αναγράφεται ο προτεινόμενος τίτλος της 
διπλωματικής εργασίας, ο/η προτεινόμενος/η επιβλέ- 
πων/ο υ σα και επισυνάπτεται περίληψη της προτεινό- 
μενης εργασίας στη Γραμματεία του Π.Μ.Σ. 

Οι μεταπτυχιακοί/κές φοιτητές/τριες οι οποίοι/ες δεν 
καταθέτουν την αίτηση εντός των χρονικών ορίων που 
ορίζονται από τον Εσωτερικό Κανονισμό, μεταθέτουν, 
με δική τους ευθύνη, κατά ένα τουλάχιστον εξάμηνο την 
έναρξη εκπόνησης της Δ.Ε. 

2. Επίβλεψη Διπλωματικής Εργασίας 

Η Συντονιστική Επιτροπή ύστερα από αίτηση του/της 
υποψηφίου/ιας, ορίζει τον/την επιβλέποντα/ου σα αυτής 
και συγκροτεί την Τριμελή εξεταστική επιτροπή για την 
έγκριση της εργασίας, ένα από τα μέλη της οποίας είναι 
και ο/η επιβλέπων/ουσα. 

Σημείωση: Μπορείτε να ορίσετε ανώτατοαριθμό δι¬ 
πλωματικών εργασιών για κάθε μέλος ΔΕΠ του Π.Μ.Σ. 
που μπορεί να αναλάβει, ως πρώτος επιβλέπων. 

3. Παρουσίαση και ολοκλήρωσης της Διπλωματικής 
Εργασίας 

Για να εγκριθεί η εργασία ο/η φοιτητής/τρια οφείλει 
να την υποστηρίξει ενώπιον της εξεταστικής επιτροπής. 

Τα μέλη της Τριμελούς Εξεταστικής Επιτροπής πρέπει 
να έχουν την ίδια ή συναφή επιστημονική ειδικότητα με 
το γνωστικό αντικείμενο του Π.Μ.Σ. 

Έτσι μετά την εκπόνηση της Δ. Ε. ο/η μεταπτυχιακός/ή 
φοιτητής/τρια υποβάλλει στον επιβλέποντα και στα άλλα 
δύο μέλη τηςΤριμελούς Εξεταστικής Επιτροπής αντίγραφα 
της τελικής Διπλωματικής Εργασίας. Εφόσον υπάρχει θετική 
κρίση από την Τριμελή Εξεταστική Επιτροπή, ορίζεται η 
ημερομηνία της προφορικής εξέτασης-παρουσίασης στο 
χρονικό διάστημα της ανωτέρω παραγράφου. Η έκταση και 
το βάθος της προφορικής εξέτασης κατά την υποστήριξη 
είναι ανάλογα της μορφής παρουσίασης της εργασίας. 

Η παρουσίαση της Μεταπτυχιακής Διπλωματικής Ερ¬ 
γασίας υποστηρίζεται ενώπιον τηςΤριμελούς Εξεταστι¬ 
κής Επιτροπής σε ημερομηνία και τόπο που ορίζεται από 
τη Συνέλευση του Τμήματος. 

Η αξιολόγηση της Διπλωματικής Εργασίας βασίζεται 
σε ένα σύνολο κανόνων ποιότητας που θεσπίζει κάθε 
Π.Μ.Σ. και περιλαμβάνουν την τυχόν πρωτότυπη ή καινο- 
τόμο συνεισφορά της, την τυχόν ύπαρξη δημοσιεύσεων 
σε έγκυρα διεθνή περιοδικά ή συνέδρια καθώς και τον 
χαρακτήρα της εργασίας: Θεωρητικός, Εργαστηριακός, 
Υπολογιστικός ή βιβλιογραφικός. 

Κατά την παρουσίαση-υποστήριξη της ΜΔΕ, η Εξεταστι¬ 
κή Επιτροπή συντάσσει και υπογράφει πρακτικό Δημόσιας 
Παρουσίασης της ΜΔΕ στο οποίο αναγράφονται τυχόν 
παρατηρήσεις ή σχόλια καθώς και ο τελικός βαθμός. 

Κατόπιν της έγκρισής της από την Επιτροπή, αναρτάται 
υποχρεωτικά στον διαδικτυακό τόπο της οικείας Σχολής. 

Στην περίπτωση αρνητικής κρίσης υπάρχει η δυνα¬ 
τότητα επανυποβολής της μετά από δύο μήνες, αφού 
βελτιώσει την εργασία ο/η μεταπτυχιακός/ή φοιτητής/ 
τρία σύμφωνα με τις παρατηρήσεις της Ε.Ε. 

Σε περίπτωση αρνητικής κρίσης μετά τη 2η υποβολή, 
ο/η μεταπτυχιακός/ή φοιτητής/τρια έχει το δικαίωμα, το 
επόμενο ακαδημαϊκό έτος, να αλλάξει το θέμα και τον/ 
την επιβλέποντα/ουσα. Στην περίπτωση και δεύτερης 
αποτυχίας ο/η μεταπτυχιακός/ή φοιτητής/τρια αποκλεί¬ 
εται από τη χορήγηση του Διπλώματος Μεταπτυχιακών 
Σπουδών. 

Πλήρες αντίγραφο της Διπλωματικής Εργασίας (μαζί 
με τυχόν διορθώσεις ή συμπληρώσεις) υποβάλλεται, 
μετά την αποδοχή της, στη βιβλιοθήκη του Δ.Π.Θ. και 
σε ηλεκτρονική μορφή πιθανόν στο ηλεκτρονικό αρχείο 
που διατηρείται στο Τμήμα. Οι Διπλωματικές εργασίες 
αποτελούν ιδιοκτησία του Π.Μ.Σ., το οποίο διατηρείτο 
δικαίωμα της χρήσης και αναπαραγωγής τους για διδα¬ 
κτικούς και ερευνητικούς σκοπούς. 

Σε εξαιρετικές περιπτώσεις απώλειας, αντικειμενικής 
αδυναμίας άσκησης καθηκόντων επίβλεψης ή σπου¬ 
δαίου λόγου, είναι δυνατή η αντικατάσταση του/της 
επιβλέποντα/ουσας ή μέλους της Τριμελούς Εξεταστι¬ 
κής Επιτροπής μετά από απόφαση της Συνέλευσης του 
οικείου Τμήματος. 

Η ΜΔΕ μπορεί να είναι θεωρητική, εφαρμοσμένη ή 
πειραματική και να περιέχει αναγνωρίσιμα στοιχεία πρω¬ 
τοτυπίας και συμβολή στην επιστημονική γνώση. 

Το κείμενο πρέπει να πληροί τις προδιαγραφές και 
τη δομή μιας επιστημονικής εργασίας δηλαδή να περι¬ 
λαμβάνει περιγραφή του θέματος της εργασίας, περι¬ 
γραφή των πορισμάτων-αποτελεσμάτων της εργασίας, 
τη μεθοδολογία, παραδοχές, βιβλιογραφία και άλλα 
τυχόν αναγκαία υποστηρικτικά ή επεξηγηματικά στοι¬ 
χεία (αναγκαία σχήματα, διαγράμματα, φωτογραφίες 
εικόνες κτλ.). 

Συντάσσεται στην ελληνική γλώσσα. Μετά από συνεν¬ 
νόηση με τον επιβλέποντα η συγγραφή της μπορεί να 
γίνει σε άλλη γλώσσα και να περιλαμβάνει εκτεταμένη 
περίληψη στην ελληνική. 

Η έκταση της εργασίας μπορεί να είναι πάνω από 
10.000 λέξεις και το ίοιτηΒΐ θα έχει τη μορφή των διπλω¬ 
ματικών εργασιώντουΤμήματος Πολιτικών Μηχανικών. 

Άρθρο 12 

Πρακτική Άσκηση 

Δεν προβλέπεται πρακτική άσκηση στο Δ.Π.Μ.Σ. 

Άρθρο 13 

Δικαιώματα και παροχές 

Οι μεταπτυχιακοί/κές φοιτητές/τριες έχουν όλα τα 
δικαιώματα, τις παροχές και τις διευκολύνσεις που προ- 
βλέπονται και για τους/τις φοιτητές/τριες του πρώτου 
κύκλου σπουδών πλην του δικαιώματος παροχής δω¬ 
ρεάν διδακτικών συγγραμμάτων. 

Το Τμήμα οφείλει να εξασφαλίζει στους μεταπτυχι- 
ακούς/κές φοιτητές/τριες με αναπηρία ή/και ειδικές 
εκπαιδευτικές ανάγκες προσβασιμότητα στα προτει- 
νόμενα συγγράμματα και την διδασκαλία ή άλλες δι¬ 
ευκολύνσεις. 

Οι διευκολύνσεις αυτές θα πρέπει να οριστούν από τα 
Τμήματα αναλυτικά (π.χ. τρόπος εξέτασης, πρόσβαση 
στους χώρους διδασκαλίας, στα εργαστήρια κ.λπ.). 


Άρθρο 14 

Υποχρεώσεις μεταπτυχιακών φοιτητών/τριών 

Οι μεταπτυχιακοί φοιτητές/τριες έχουν τις κάτωθι υπο¬ 
χρεώσεις: 

- Να παρακολουθούν ανελλιπώς τα μαθήματα του 
ισχύοντος προγράμματος σπουδών και να υπογράφουν 
τα βιβλία παρουσίας. 

- Να υποβάλλουν τις απαιτούμενες εργασίες μέσα στις 
καθορισμένες προθεσμίες. 

- Να προσέρχονται στις προβλεπόμενες εξετάσεις. 

- Να υποβάλλουν στη Γραμματεία, πριν την αξιολόγη¬ 
ση της διπλωματικής τους εργασίας, υπεύθυνη δήλωση 
ότι η διπλωματική εργασία αυτή δεν αποτελεί προϊόν 
λογοκλοπής ούτε στο σύνολο ούτε σε επιμέρους τμή¬ 
ματα αυτής. 

- Να καταβάλλουν τα τέλη φοίτησης, όπως ορίζεται 
στον παρόντα κανονισμό 

- Να σέβονται και να τηρούν τον Κανονισμό Μεταπτυχι¬ 
ακών Σπουδών, τις αποφάσεις των οργάνων του Δ.Π.Μ.Σ., 
τουΤμήματος Πολιτικών Μηχανικών(επισπεύδονΤμήμα) 
και του Δ.Π.Θ., καθώς και την ακαδημαϊκή δεοντολογία. 

Άρθρο 15 

Τέλη φοίτησης 

Οι μεταπτυχιακοί/κές φοιτητές/τριες υποχρεούνται 
στην καταβολή τελών φοίτησης. 

Το ύψος των προβλεπόμενων τελών φοίτησης για το 
σύνολο του προγράμματος καθορίζεται στο ποσό των 
1500 ευρώ. 

Παρέχεται η δυνατότητα τμηματικής καταβολής τους 
και συγκεκριμένα η πρώτη δόση κατά την εγγραφή του 
φοιτητή και οι άλλες δύο δόσεις πριν την έναρξη του 
2ου και 3ου εξαμήνου (για Π.Μ.Σ. τριών εξαμήνων) στις 
ημερομηνίες που ορίζονται από τη Γραμματεία. 

Η καταβολή των διδάκτρων γίνεται στον Ειδικό Αογα- 
ριασμό Κονδυλίων Έρευνας (Ε.Λ.Κ.Ε.) του Δ.Π.Θ. ο οποίος 
είναι αρμόδιος για τη διαχείρισή τους. 

Οι μεταπτυχιακοί φοιτητές/τριες οφείλουν να έχουν 
εξοφλήσει όλες τις οικονομικές τους υποχρεώσεις. 

Απαλλάσσονται από τα τέλη φοίτησης, όπου αυτά προ- 
βλέπονται, οι φοιτητές/τριες Π.Μ.Σ. των οποίων το εισό¬ 
δημα (ατομικό ή οικογενειακό) δεν υπερβαίνει το μεν 
ατομικό το εκατό τοις εκατό (100%), το δε οικογενειακό 
το εβδομήντα τοις εκατό (70%) του εθνικού διάμεσου 
διαθέσιμου ισοδύναμου εισοδήματος, σύμφωνα με τα 
πλέον πρόσφατα κάθε φορά δημοσιευμένα στοιχεία της 
Ελληνικής Στατιστικής Αρχής. Η απαλλαγή αυτή παρέχε¬ 
ται για την συμμετοχή σε ένα μόνο Π.Μ.Σ. 

Σε κάθε περίπτωση, οι απαλλασσόμενοι/ες φοιτητές/ 
τριες δεν θα πρέπει να ξεπερνούν το ποσοστό του τρι¬ 
άντα τοις εκατό (30%) του συνολικού αριθμού των φοι- 
τητών/τριών που εισάγονται στο Π.Μ.Σ. 

Αν οι δικαιούχοι υπερβαίνουν το ανωτέρω ποσοστό, 
επιλέγονται με σειρά κατάταξης ξεκινώντας από αυτούς/ 
ές που έχουν το μικρότερο εισόδημα. 

Για την εφαρμογή της παρούσας παραγράφου λαμβά- 
νονται υπόψη από την Επιτροπή που συγκροτείται δυ¬ 
νάμει της περίπτωσης δ' της παραγράφου 3 του άρθρου 
31, τα εισοδήματα του τελευταίου φορολογικού έτους, 

για το οποίο κατά το χρόνο της επιλογής στο Π.Μ.Σ. έχει 
ολοκληρωθεί η εκκαθάριση φόρου, σύμφωνα με όσα 
ορίζονται στον Κώδικα Φορολογίας Εισοδήματος. 

Η αίτηση απαλλαγής τελών φοίτησης υποβάλλεται 
από τον/την ενδιαφερόμενο/η στο Τμήμα ύστερα από 
την ολοκλήρωση της διαδικασίας επιλογής των φοιτη- 
τών/τριών στο Π.Μ.Σ. Η οικονομική κατάσταση υπο¬ 
ψηφίου/ας σε καμία περίπτωση δεν αποτελεί λόγο μη 
επιλογής σε Π.Μ.Σ.. 

Όσοι λαμβάνουν υποτροφία από άλλη πηγή, δεν δι¬ 
καιούνται απαλλαγή. 

Η παράβαση από τα αρμόδια για την επιλογή των φοι- 
τητών/τριών όργανα των διατάξεων των παραγράφων 1 
έως 3 του άρθρου 35 του ν. 4485/2017 και των σχετικών 
προβλέψεων του Κανονισμού Μεταπτυχιακών Σπουδών 
συνιστά βαρύτατο πειθαρχικό παράπτωμα, που επισύρει 
την πειθαρχική ποινή της προσωρινής ή οριστικής από¬ 
λυσης, σύμφωνα με τα όσα ορίζονται στο π.δ. 160/2008 
(Α' 220). 

Άρθρο 16 

Υποτροφίες 

Χορηγούνται υποτροφίες ή βραβεία αριστείας σε με- 
ταπτυχιακούς/κές φοιτητές/τριες, σύμφωνα με απόφαση 
της Συνέλευσης του Τμήματος ή της Ε.Δ.Ε. 

Χορηγείται υποτροφία στους μεταπτυχιακούς/κές φοι- 
τητές/τριες, βάση της βαθμολογίας του προηγούμενου 
εξαμήνου και της ανελλιπούς παρακολούθησης. 

Το ύψος των υποτροφιών, τα δικαιολογητικά και η δι¬ 
αδικασία χορήγησης υποτροφιών και οι υποχρεώσεις 
και τα δικαιώματα των υποτρόφων καθορίζονται από 
τη Συνέλευση του Τμήματος. 

Άρθρο 17 

Δίπλωμα Μεταπτυχιακών Σπουδών (Δ.Μ.Σ.) 

Ο τίτλος του Δ.Μ.Σ. είναι δημόσιο έγγραφο. Ο τύπος 
του ορίζεται με απόφαση της Συγκλήτου και υπογρά¬ 
φεται από τον/την Πρύτανη/ι, τον/την Πρόεδρο του 
Τμήματος και τον/την Γραμματέα τουΤμήματος ή τους/ 
τις νόμιμους/ες αναπληρωτές τους. Σε περίπτωση Δια- 
πανεπιστημιακού Δ.Μ.Σ. στον τίτλο αναφέρονται τα Α.Ε.Ι. 
και τα Τμήματα που απονέμουν το δίπλωμα,τα τυχόν 
εμβλήματα των ιδρυμάτων και υπογράφεται από τα αντί¬ 
στοιχα όργανα του ιδρύματος που έχει την διοικητική 
υποστήριξη του Π.Μ.Σ. 

Στον/Στην απόφοιτο/η του Π.Μ.Σ. μπορεί να χορηγεί¬ 
ται, πριν από την απονομή, βεβαίωση ότι έχει περατώσει 
επιτυχώς την παρακολούθηση του Προγράμματος. 

Στο Δίπλωμα Μεταπτυχιακών Σπουδών επισυνάπτεται 
Παράρτημα Διπλώματος σε σχέση με το οποίο ισχύουν 
οι ρυθμίσεις του άρθρου 15 του ν. 3374/2005 και της 
υπουργικής απόφασης Φ5/89656/ΒΕ/13-8-2007 (Β' 1466) 
και το οποίο αποτελεί ένα επεξηγηματικό έγγραφο που 
παρέχει πληροφορίες σχετικά με την φύση, το επίπεδο, 
το γενικότερο πλαίσιο εκπαίδευσης, το περιεχόμενο και 
το καθεστώς των σπουδών, οι οποίες ολοκληρώθηκαν με 
επιτυχία και δεν υποκαθιστά τον επίσημο τίτλο σπουδών 
ή την αναλυτική βαθμολογία μαθημάτων που χορηγούν 
τα Ιδρύματα. 


Άρθρο 18 

Διδακτικό Προσωπικό 

Τη διδασκαλία των μαθημάτων στα Δ.Π.Μ.Σ.αναλαμ- 
βάνουν: 

α) Μέλη Δ.Ε.Π. των Τμημάτων που συμμετέχουν στο 
Δ.Π.Μ.Σ. 

β) Μέλη της κατηγορίας Ε.Ε.Π., Ε.ΔΙ.Π. και Ε.Τ.Ε.Π.τωνΤμη- 
μάτων που συμμετέχουν στο Δ.Π.Μ.Σ., κάτοχοι διδακτορι¬ 
κού διπλώματος, εκτός αν το αντικείμενο είναι εξαιρετικής 
και αδιαμφισβήτητης ιδιαιτερότητας, για το οποίο δεν είναι 
δυνατή ή συνήθης η εκπόνηση διδακτορικής διατριβής. 

γ) Διδάσκοντες σύμφωνα με το π.δ. 407/80 των Τμη¬ 
μάτων που συμμετέχουν στο Δ.Π.Μ.Σ. 

Σύμφωνα με τη διάταξη της παρ. 1 του άρθρου 36 του 
ν. 4485/2017: «Οι διδάσκοντες σε Π.Μ.Σ. προέρχονται 
κατά εξήντα τοις εκατό (60%) τουλάχιστον από μέλη 
Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π., ή αφυπηρετήσα- 
ντα μέλη Δ.Ε.Π. των Τμημάτων που συμμετέχουν στο 
Δ.Π.Μ.Σ. ή διδάσκοντες σύμφωνα με το π.δ. 407/1980 
(Α' 112) ή το άρθρο 19 του ν. 1404/1983 (Α' 173) ή την 
παρ. 7 του άρθρου 29 του ν. 4009/2011. Σε περίπτωση 
διατμηματικού Π.Μ.Σ., τουλάχιστον το ογδόντα τοις εκα¬ 
τό (80%) των διδασκόντων προέρχεται από μέλη Δ.Ε.Π. 
και Ε.Ε.Π., Ε.ΔΙ.Π. και Ε.Τ.Ε.Π., ή διδάσκοντες σύμφωνα με 
το π.δ. 407/1980 (Α 112) ή το άρθρο 19 του ν. 1404/1983 
(Α 173) ή την παρ. 7 του άρθρου 29 του ν. 4009/2011, ή 
αφυπηρετήσαντα μέλη Δ.Ε.Π.των συνεργαζόμενωνΤμη- 
μάτων.Τα μέλη Ε.Ε.Π., Ε.ΔΙ.Π. και Ε.Τ.Ε.Π. πρέπει να είναι 
κάτοχοι διδακτορικού διπλώματος, εκτός αν το γνωστικό 
τους αντικείμενο είναι εξαιρετικής και αδιαμφισβήτητης 
ιδιαιτερότητας για το οποίο δεν είναι δυνατή ή συνήθης 
η εκπόνηση διδακτορικής διατριβής». 

Στις παρ. 3 και 4 του άρθρου 36 του ν. 4485/2017 κα¬ 
θορίζονται οι προϋποθέσεις αμοιβής των μελών ΔΕΠ. 
Συγκεκριμένα αναφέρονται τα εξής: 

«3. Προϋπόθεση για την αμοιβή μέλους Δ.Ε.Π. για τη 
συμμετοχή του σε Π.Μ.Σ., με τη μορφή μαθήματος, σε¬ 
μιναρίου ή εργαστηρίου, αποτελεί η διδασκαλία χωρίς 
αμοιβή, επιπλέον των νομίμων υποχρεώσεων του, ενός 
μαθήματος, σεμιναρίου ή εργαστηρίου, αντίστοιχα, σε 
τουλάχιστον ένα Π.Μ.Σ. τουΤμήματόςτου ή άλλουΤμή- 
ματος του ίδιου ή άλλου Α.Ε.Ι., εφόσον στο Τμήμα του 
δεν λειτουργεί Π.Μ.Σ.. Η αμειβόμενη και η χωρίς αμοιβή 
διδασκαλία είναι ίσης διάρκειας και παρέχονται μέσα 
στο ίδιο ή άλλο ακαδημαϊκό εξάμηνο, σε κάθε, όμως, 
περίπτωση μέσα στο ίδιο ακαδημαϊκό έτος. Οι παρα¬ 
πάνω προϋποθέσεις δεν ισχύουν για όσα μέλη Δ.Ε.Π. 
έχουν νόμιμες υποχρεώσεις δέκα (10) τουλάχιστον ωρών 
εβδομαδιαίας διδακτικής απασχόλησης. 

4. Η αμοιβή των μελών Δ.Ε.Π. για την με οποιονδήποτε 
τρόπο συμμετοχή τους σε ένα ή περισσότερα Π.Μ.Σ. δεν 
υπερβαίνει ανά μήνα το τριάντα τοις εκατό (30%) των μη¬ 
νιαίων τακτικών αποδοχών τους, όπως αυτές έχουν κα¬ 
θοριστεί στην παρ. 10 του άρθρου 153 του ν. 4472/2017. 

Η συμμετοχή σε Π.Μ.Σ. σε καμία περίπτωση δεν συνι- 
στά επιχειρηματική δραστηριότητα ή άσκηση ελευθέρι¬ 
ου επαγγέλματος κατά την έννοια της περίπτωσης θ' της 
παρ. 2 του άρθρου 23 του ν. 4009/2011 και του άρθρου 
99 του ν. 4310/2014 (Α' 258)». 

δ) Ομότιμοι Καθηγητές και Αφυπηρετήσαντα μέλη ΔΕΠ 
του οικείου Τμήματος, σύμφωνα με τη διάταξη τηςπαρ. 
6 του άρθρου 36 του ν. 4485/2017, η οποία ορίζει: «Ομό¬ 
τιμοι καθηγητές και αφυπηρετήσαντα μέλη Δ.Ε.Π. των 
Α.Ε.Ι. διδάσκουν στα Π.Μ.Σ., σύμφωνα με όσα ορίζονται 
στην παρ. 8 του άρθρου 16 του ν. 4009/2011 και στον 
Κανονισμό Μεταπτυχιακών Σπουδών και υπάγονται στις 
διατάξεις των παραγράφων 3 και 4» και τη διάταξη της 
παρ. 1 κ) του άρθρου 45 του ν. 4485/2017, η οποία ανα¬ 
φέρει ότι ο Κανονισμός Μεταπτυχιακών Σπουδών κάθε 
Π.Μ.Σ. ορίζει μεταξύ άλλων τους ειδικότερους όρους 
και τις προϋποθέσεις συμμετοχής αφυπηρετησάντων 
μελών Δ.Ε.Π. σε Π.Μ.Σ., σύμφωνα με την παράγραφο 6 
του άρθρου 36. 

Σύμφωνα με τη διάταξη του άρθρου 16 παρ. 8 του 
ν. 4009/2011 «Οι συνταξιούχοι καθηγητές που απασχο¬ 
λούνται στα προγράμματα του προηγούμενου εδαφίου 
αμείβονται μόνο από ίδιους πόρους του ιδρύματος». 

Σημείωση. Βλ. και άρθρο 69 του ν. 4386/2016, το οποίο 
αναφέρεται σε ομότιμους καθηγητές για διδασκαλία χω¬ 
ρίς αμοιβή. 

Με αιτιολογημένη απόφασή της η Συνέλευση του 
Τμήματος, σε περίπτωση που δεν επαρκεί το διδακτικό 
προσωπικό των κατηγοριών που αναφέρονται παραπά¬ 
νω, μπορεί να αποφασίσει: 

- την ανάθεση διδακτικού έργου σε μέλη ΔΕΠ άλλων 
Τμημάτων του ίδιου Α.Ε. I. ή 

- την πρόσκληση μελών ΔΕΠ άλλων Α.Ε.Ι. ή ερευ¬ 
νητών από ερευνητικά κέντρα του άρθρου 13Α του 
ν. 4310/2014 (Α' 258), συμπεριλαμβανομένων των ερευ¬ 
νητικών κέντρωντης Ακαδημίας Αθηνών καιτου Ιδρύμα¬ 
τος Ιατροβιολογικών Ερευνών της Ακαδημίας Αθηνών ή 

- νέες προσλήψεις/συμβάσεις σύμφωνα με τις διατά¬ 
ξεις του άρθρου 36 του ν. 4485/2017. 

Επιπλέον η Συνέλευση του οικείου Τμήματος με από¬ 
φασή της, έχοντας υπόψη την εισήγηση του Διευθυντή 
του Π.Μ.Σ., μπορεί να καλέσει, ως επισκέπτες, καταξι- 
ωμένους/ες επιστήμονες που έχουν θέση ή προσόντα 
καθηγητή/τριας ή ερευνητή/τριας σε ερευνητικό κέντρο 
ή επιστήμονες αναγνωρισμένου κύρους με εξειδικευμέ- 
νες γνώσεις ή σχετική εμπειρία στο γνωστικό αντικεί¬ 
μενο του Δ.Π.Μ.Σ. από την ημεδαπή ή την αλλοδαπή, 
σύμφωνα με τα οριζόμενα στην παρ. 5 του άρθρου 36 
του ν. 4485/2017. 

Φροντιστηριακές ασκήσεις στο πλαίσιο μαθημάτων 
του Π.Μ.Σ. μπορούν να ανατίθενται, εκτόςτων ανωτέρω, 
και σε μέλη του διδακτικού προσωπικού καθώς και σε 
υποψήφιους/ες διδάκτορες των οικείων προς το Πρό¬ 
γραμμα Τμημάτων του Δημοκριτείου Πανεπιστημίου 
Θράκης ή άλλων συναφώνΤμημάτων του Δημοκριτείου 
Πανεπιστημίου Θράκης ή άλλου Α.Ε.Ι. 

Η Συνέλευση τουΤμήματος (σημείωση: η Ε.Δ.Ε. σε πε¬ 
ρίπτωση διατμηματικου Π.Μ.Σ.) ή/και η Διεύθυνση του 
Π.Μ.Σ. δεν είναι υποχρεωμένες να αναθέτουν διδασκαλία 
σε όλα τα μέλη Δ.Ε.Π. τουΤμήματος, ούτε τα μέλη Δ.Ε.Π. 
είναι υποχρεωμένα να παρέχουν τις υπηρεσίες τους στα 
Π.Μ.Σ, αν καλύπτουν τις υπό του νόμου προβλεπόμενες 
υποχρεώσεις τους στα προπτυχιακά προγράμματα του 
Ιδρύματος. 


Σε κάθε περίπτωση η ανάθεση διδασκαλίας των μαθη¬ 
μάτων, σεμιναρίων και ασκήσεων του Π.Μ.Σ. αποφασί- 
ζεται από τη Συνέλευση τουΤμήματος ή την αντίστοιχη 
Ε.Δ.Ε., ύστερα από εισήγηση της Σ.Ε. 

Στις υποχρεώσεις των διδασκόντων περιλαμβάνονται 
μεταξύ άλλων η περιγραφή του μαθήματος ή των δια¬ 
λέξεων, η παράθεση σχετικής βιβλιογραφίας, ο τρόπος 
εξέτασηςτου μαθήματος, η επίβλεψη της διπλωματικής 
εργασίας, η επικοινωνία μετους/τις μεταπτυχιακούς/κές 
φοιτητές/τριες. 

Άρθρο 19 

Διοικητική Υποστήριξη 

1. Διεύθυνση Προγραμμάτων Μεταπτυχιακών Σπου- 
δών-Υποχρεώσεις Διευθυντή/ιας 
α) Δημιουργείται θέση Διευθυντή/ιας για κάθε Π.Μ.Σ. 
στο Τμήμα εκείνο του Δημοκριτείου Πανεπιστημίου 
Θράκης το οποίο έχει την ευθύνη οργάνωσης και λει¬ 
τουργίας του. 

β) Ο/Η Διευθυντής/ια κάθε Π.Μ.Σ. είναι μέλος της Σ.Ε. 
και ορίζεται μαζί με τον Αναπληρωτή του/της, με από¬ 
φαση της Συνέλευσης του Τμήματος για διετή θητεία. 

γ) Ο/Η Διευθυντής/ια προεδρεύει της Σ.Ε., είναι μέλος 
Δ.Ε.Π. πρώτης βαθμίδας ή της βαθμίδαςτου αναπληρω¬ 
τή, είναι του ιδίου ή συναφούς γνωστικού αντικειμένου 
με το γνωστικό αντικείμενο του Π.Μ.Σ. 

δ) Τα καθήκοντά του/της ορίζονται στο νόμο και στον 
Κανονισμό Μεταπτυχιακών Σπουδών. Ο/Η Διευθυντής/ 
ια του Π.Μ.Σ. εισηγείται στα αρμόδια όργανα του Ιδρύ¬ 
ματος για κάθε θέμα που αφορά στην αποτελεσματική 
λειτουργία του προγράμματος. Ο/Η Διευθυντής/ια δεν 
μπορεί να έχει περισσότερες από δύο (2) συνεχόμενες 
θητείες και δεν δικαιούται επιπλέον αμοιβή για το διοι¬ 
κητικό του/της έργο ως Διευθυντής. 

ε) Ο/Η Διευθυντής/ιατου Π.Μ.Σ επιπλέον είναι αρμό- 
διος/α μετά τη λήξη της θητείας της Σ.Ε. για τη σύνταξη 
του απολογισμού του Προγράμματος του ερευνητικού 
και εκπαιδευτικού έργου του Π.Μ.Σ., καθώς και των λοι¬ 
πών δραστηριοτήτων του, με στόχο την αναβάθμιση των 
σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του Π.Μ.Σ.. Ο απολογισμός κατατίθεται στο οικείο 
Τμήμα, στο οποίο ανήκει το Π.Μ.Σ. 

Για την κατάρτιση και υλοποίηση του απολογισμού ο/η 
Διευθυντής/ια επικουρείται από τον Ειδικό Λογαριασμό 
Κονδυλίων Έρευνας του Δημοκριτείου Πανεπιστημίου 
Θράκης. 

Για το Π.Μ.Σ. κατά την ίδρυσή του στην εισήγηση της 
Συνέλευσης του Τμήματος σύμφωνα με τη διάταξη της 
παρ. 2θ του άρθρου 32 του ν. 4485/2017 θα συμπερι- 
λαμβάνεται ο αναλυτικός προϋπολογισμός, συμπεριλαμ¬ 
βανομένου του αναλυτικού λειτουργικού κόστους του 
προγράμματος, των πηγών χρηματοδότησης και των εν 
γένει πόρων της λειτουργίας του. Επίσης στην παρ. 3 του 
ιδίου άρθρου ορίζεται ότι η εισήγηση συνοδεύεται με¬ 
ταξύ άλλων από αναλυτικό προϋπολογισμό λειτουργίας 
κατ' έτος και για πέντε (5) συνεχή έτη, καθώς και έκθεση 
βιωσιμότηταςτου προγράμματος, ο τρόποςτων οποίων 

ορίζεται με απόφαση του Υπουργού Παιδείας, Έρευνας 
και Θρησκευμάτων, που δημοσιεύεται στην Εφημερίδα 
της Κυβερνήσεως. 

στ) Ο/Η Διευθυντής/ιατου Π.Μ.Σ., ως Επιστημονικά 
Υπεύθυνος/η του αντίστοιχου έργου, εκδίδει και υπογρά¬ 
φει τις εντολές πληρωμής των σχετικών δαπανών και συ¬ 
νυπογράφει τις συμβάσεις ανάθεσης έργου, σύμφωνα με 
τον εγκεκριμένο προϋπολογισμό. Επιπλέον, ο/η Επιστημο¬ 
νικά Υπεύθυνος/η ευθύνεται για την ορθή υλοποίηση και 
πιστοποίηση του φυσικού αντικειμένου του ΠΜΣ και τη 
σκοπιμότητα των δαπανών που συνδέονται με την εκτέλε¬ 
σή του και παρακολουθεί το οικονομικό αντικείμενό του. 

ζ) Οι εκπρόσωποι των Τμημάτων στην Ε.Δ.Ε. έχουν 
υποχρέωση να ενημερώνουν τις Συνελεύσεις των Τρη¬ 
μάτων, όταν αυτό τους ζητηθεί από τον Πρόεδρο εκά- 
στου Τμήματος. 

η) Ο/Η Διευθυντής/ιατου Π.Μ.Σ. ή του Δ.Π.Μ.Σ θα πρέ¬ 
πει να είναι διαθέσιμος/η για ενημέρωση, αν ζητηθεί, της 
Συνέλευσης ή σε περίπτωση Δ.Π.Μ.Σ. των Συνελεύσεων 
των Τμημάτων που συμπράττουν στο Πρόγραμμα για 
κάθε θέμα που αφορά στην αποτελεσματική λειτουρ¬ 
γία του. Ο/Η Διευθυντής/ια του Π.Μ.Σ. ή του Δ.Π.Μ.Σ. 
εισηγείται στη Συνέλευση ή στην Ε.Δ.Ε. για τα θέματα 
της αρμοδιότητάς της και μεριμνά για την εφαρμογή 
των αποφάσεών της. 

2. Υποχρεώσεις Γραμματείας 

Το Τμήμα στο οποίο ανήκει το Π.Μ.Σ. αναλαμβάνει 
και τη διοικητική υποστήριξη του Προγράμματος στην 
περίπτωση Διατμηματικού Π.Μ.Σ. Η σχετική ρύθμιση 
προβλέπεται στην ιδρυτική απόφαση εκάστου Π.Μ.Σ. 

Οι διοικητικοί υπάλληλοι που υποστηρίζουν τα Π.Μ.Σ. 
εκτός ωρών εργασίας τους στο Πανεπιστήμιο, καθώς και 
αυτοί στους οποίους έχει ανατεθεί έργο σχετικά με τα 
Π.Μ.Σ., δύνανται να αμείβονται για πρόσθετη εργασία 
(πέραν των συμβατικών τους υποχρεώσεων της κύριας 
απασχόλησης) που παρέχουν. 

Άρθρο 20 

Υλικοτεχνική Υποδομή 

1. Αίθουσα Η/Υ του Τμήματος Πολιτικών Μηχανικών 
με 30 σύγχρονους Η/Υ (2018) 

2. Αίθουσες διδασκαλίας πλήρως εξοπλισμένες και 
αμφιθέατρα στο νέο κτίριο του Τμήματος Πολιτικών 
Μηχανικών (κατασκευή 2016). 

3. Λογισμικά πακέτα που υποστηρίζουν τα μεταπτυ¬ 
χιακά μαθήματα. 

Άρθρο 21 

Χρηματοδότηση-Οικονομική Διαχείριση Π.Μ.Σ. 

Η χρηματοδότηση των Π.Μ.Σ. προέρχεται από: 

α) τον προϋπολογισμό του Α.Ε.Ι. και των συνεργαζό- 
μενων για την οργάνωσή του φορέων σύμφωνα με το 
άρθρο 43 του ν. 4485/2017, 

β) τον προϋπολογισμό του Υπουργείου Παιδείας, 
Έρευνας και Θρησκευμάτων, 

γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α 143), ή του ιδιωτικού τομέα, 


δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) των Α.Ε.Ι., 
ζ) κάθε άλλη νόμιμη αιτία. 

η) σε αιτιολογημένες περιπτώσεις, κατά τις οποίεςτα 
λειτουργικά έξοδα ενός Π.Μ.Σ. δεν καλύπτονται εξ ολο¬ 
κλήρου από τις ως άνω πηγές χρηματοδότησης, μέρος 
των λειτουργικών του εξόδων μπορεί να καλύπτεται από 
τέλη φοίτησης. 

Για τη χρηματοδότηση του ΑΕΙ., για τη λειτουργία 
Π.Μ.Σ., από τον προϋπολογισμό του Υπουργείου Παι¬ 
δείας, Έρευνας και Θρησκευμάτων προσμετράται θετικά 
το γεγονός της λειτουργίας Π.Μ.Σ. χωρίς τέλη φοίτησης. 

Η διαχείριση των εσόδων των Π.Μ.Σ. γίνεται από τον 
Ε.Λ.Κ.Ε. και κατανέμεται ως εξής: 

α) Εβδομήντα τοις εκατό (70%) λειτουργικά έξοδα 
του προγράμματος τα οποία κατανέμονται σε δαπάνες 
διδασκαλίας, διοικητικής και τεχνικής υποστήριξης, 
μετακινήσεων, εξοπλισμού, λογισμικού, αναλώσιμων, 
χορήγησης υποτροφιών σε μεταπτυχιακούς φοιτητές και 
λοιπές δαπάνες. Οι δαπάνες αποζημίωσης του τακτικού 
διδακτικού, τεχνικού και διοικητικού προσωπικού των 
Ιδρυμάτων αφορά σε εργασία που υπερβαίνει τις κατά 
νόμο υποχρεώσεις τους. 

β) Τριάντα τοις εκατό (30%) για κάλυψη λειτουργικών 
εξόδων του Ιδρύματος, με προτεραιότητα στην κάλυψη 
των αναγκών των Π.Μ.Σ. που λειτουργούν χωρίς τέλη 
φοίτησης. 

Σύμφωνα με την παρ. 5 του άρθρου 37 του ν. 4485/2017 
η κατανομή της παραγράφου 4 του ιδίου άρθρου, δη¬ 
λαδή 70% και 30%, δεν ισχύει στην περίπτωση δωρεάς, 
κληροδοτήματος ή χορηγίας για συγκεκριμένο σκοπό, 
καθώς και για κρατικές επιχορηγήσεις. 

ΤοΤμήμα οφείλει ετησίως να δημοσιεύει, με ανάρτηση 
στην ιστοσελίδα του, απολογισμό εσόδων-εξόδων του 
Π.Μ.Σ., με αναγραφή της κατανομής των δαπανών ανά 
κατηγορία και ιδίως το ύψος των τελών φοίτησης, των 
αμοιβών των διδασκόντων στα Π.Μ.Σ. και του αριθμού 
των διδασκόντων που τις εισέπραξαν. 

Η οικονομική διαχείριση κάθε Π.Μ.Σ. αποτελεί ξεχω¬ 
ριστό έργο που υλοποιείται από τον Ειδικό Λογαριασμό 
Κονδυλίων Έρευνας του Δημοκριτείου Πανεπιστημίου 
Θράκης και γίνεται σύμφωνα με τους σκοπούς του Π.Μ.Σ. 
και το νομικό πλαίσιο λειτουργίας του Ειδικού Λογαρια¬ 
σμού Κονδυλίων Έρευνας του Δ.Π.Θ. Ως κύκλος Π.Μ.Σ. 
νοείται η οριζόμενη από την Ιδρυτική απόφαση του κάθε 
Π.Μ.Σ. συνολική διάρκειάτου. 

Η οικονομική διαχείριση κάθε υλοποιούμενου έργου 
Π.Μ.Σ. πραγματοποιείται από τον Ειδικό Λογαριασμό 
Κονδυλίων Έρευνας του Δημοκριτείου Πανεπιστημίου 
Θράκης με βάση τον προϋπολογισμό του, ο οποίος 
εγκρίνεται από τη Σύγκλητο ύστερα από πρόταση της 
αρμόδιας Συνέλευσης τουΤμήματος ή της Ε.Δ.Ε. σε περί¬ 
πτωση Διατμηματικού ή Διιδρυματικού Προγράμματος 
και κατόπιν αποδοχής του αιτήματος ανάληψης της οι¬ 
κονομικής διαχείρισης του από την Επιτροπή Ερευνών 
του Δημοκριτείου Πανεπιστημίου Θράκης. 

Επιστημονικά Υπεύθυνος των υλοποιούμενων έργων 
του Π.Μ.Σ. ορίζεται ο Διευθυντής εκάστου Π.Μ.Σ., ο οποί¬ 
ος αναλαμβάνει τα καθήκοντα τις υποχρεώσεις και τις 
αρμοδιότητες του Επιστημονικά Υπευθύνου όπως προσ¬ 
διορίζονται στο Νόμο 4485/2017 και στον εγκεκριμένο 
από τη Σύγκλητο Οδηγό Διαχείρισης και Χρηματοδότη¬ 
σης του Ειδικού Λογαριασμού Κονδυλίων Έρευνας του 
Δημοκριτείου Πανεπιστημίου Θράκης. 

Για την αποτελεσματική υλοποίηση του εγκεκριμένου 
από την αρμόδια Συνέλευση του Τμήματος ή Ε.Δ.Ε., σε 
περίπτωση Διατμηματικού ή Διιδρυματικού Προγράμ¬ 
ματος, προϋπολογισμού του Π.Μ.Σ. και την προσαρμογή 
αυτού στις εκάστοτε ανάγκες ο Διευθυντής του Π.Μ. Σ. 
και Επιστημονικός Υπεύθυνος του Έργου, δύναται, κα¬ 
τόπιν προηγούμενης σύμφωνης γνώμης των παραπάνω 
αρμοδίων οργάνων, να αιτείται προς την Επιτροπή Ερευ¬ 
νών προς έγκριση την αυξομείωση ή και την ανακατα¬ 
νομή των προϋπολογισθέντων ποσών στην κάθε κατη¬ 
γορία δαπάνης του προϋπολογισμού. Στην περίπτωση 
τροποποίησης των τελών φοίτησης προσαπαιτείται η 
δημοσίευση της σχετικής τροποποίησης στην Εφημε¬ 
ρίδα της Κυβερνήσεως. 

Άρθρο 22 

Λογοκλοπή 

Ο/Η μεταπτυχιακός/κή φοιτητής/τρια καταθέτοντας 
οποιαδήποτε μεταπτυχιακή εργασία είναι υποχρεωμέ¬ 
νος/η να αναφέρει αν χρησιμοποίησε το έργο και τις 
απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Λογοκλοπή θεωρείται η αντιγραφή εργασίας 
κάποιου/ας άλλου/ης, καθώς και η χρησιμοποίηση ερ¬ 
γασίας άλλου/ης-δημοσιευμένηςή μη-χωρίςτη δέουσα 
αναφορά. Η παράθεση οποιοσδήποτε υλικού τεκμη¬ 
ρίωσης, ακόμη και από μελέτες του/της ιδίου/ας του/ 
της υποψηφίου/ας, χωρίς σχετική αναφορά, μπορεί να 
στοιχειοθετήσει απόφαση της Συνέλευσης του οικείου 
Τμήματος για διαγραφή του/της. 

Στις παραπάνω περιπτώσεις, μετά από αιτιολογημένη 
εισήγηση του/της επιβλέποντος/σας Καθηγητή/τριας, 
η Συνέλευση του οικείου Τμήματος ή η Ε.Δ.Ε. μπορεί να 
αποφασίσει τη διαγραφή του/της. 

Οποιοδήποτε παράπτωμα ή παράβαση ακαδημαϊκής 
δεοντολογίας παραπέμπεται στη Συντονιστική Επιτροπή 
του Π.Μ.Σ. για κρίση και εισήγηση για αντιμετώπιση του 
προβλήματος στη Συνέλευση του Τμήματος. Ως παρα¬ 
βάσεις θεωρούνται και τα παραπτώματα της αντιγραφής 
ή της λογοκλοπής και γενικότερα κάθε παράβαση των 
διατάξεων περί πνευματικής ιδιοκτησίας από μεταπτυ- 
χιακό/κή φοιτητή/τρια κατά τη συγγραφή εργασιών στο 
πλαίσιο των μαθημάτων ή την εκπόνηση μεταπτυχιακής 
διπλωματικής εργασίας. 

Άρθρο 23 

Διατμηματικά ή διιδρυματικά Π.Μ.Σ. 

Το Τμήμα Πολιτικών Μηχανικών ως επισπεύδον της 
Πολυτεχνικής Σχολής του Δημοκριτείου Πανεπιστημίου 
Θράκης είναι δυνατό να συνεργάζεται σύμφωνα με όσα 
προβλέπονται στο άρθρο 43 παρ. 1 του ν. 4485/2017: 


α) με Τμήματα του ίδιου ή άλλου ΑΕΙ, ερευνητικά κέ¬ 
ντρα και ινστιτούτα που αναφέρονται στο άρθρο 13Α 
του ν. 4310/2014, συμπεριλαμβανομένων των ερευνη¬ 
τικών κέντρων της Ακαδημίας Αθηνών και του Ιδρύμα¬ 
τος Ιατροβιολογικών Ερευνών της Ακαδημίας Αθηνών. 
Απαραίτητη προϋπόθεση είναι ένα τουλάχιστον από τα 
συνεργαζόμεναΤμήματα να είναι αυτοδύναμο. 

Μεταξύ των Τμημάτων ή μεταξύ Τμημάτων και των 
προαναφερομένων Ερευνητικών Κέντρων ή Ινστιτούτων 
καταρτίζεται Ειδικό Πρωτόκολλο Συνεργασίας (Ε.Π.Σ.), το 
οποίο εγκρίνεται από τις οικείες Συγκλήτους και τα συλλογι¬ 
κά όργανα διοίκησης των Ερευνητικών Κέντρων. Στο Ε.Π.Σ. 
καθορίζονται ιδίωςοι υποχρεώσεις κάθεΤμήματος ή ερευ¬ 
νητικού κέντρου ή ινστιτούτου, τα θέματα συγκρότησης 
και λειτουργίας της Ειδικής Διατμηματικής ή Διιδρυματικής 
Επιτροπής και της Σ.Ε. με τρόπο που να εξασφαλίζει την 
εκπροσώπηση όλων των συνεργαζόμενων φορέων, του 
ορισμού του/της Διευθυντή/ιας του Π.Μ.Σ., ο/η οποίος/α 
είναι μέλοςΔ.Ε. Π. αυτοδύναμουΤμήματος,της κατανομής 
του διδακτικού και ερευνητικού έργου μεταξύ του προσω¬ 
πικού των συνεργαζόμενων φορέων και κάθε άλλο θέμα 
σχετικό με την εύρυθμη λειτουργία του Π.Μ.Σ.. 

Τα διατμηματικά ή διιδρυματικά Π.Μ.Σ. ιδρύονται με 
απόφαση των οικείων Συγκλήτων ή της οικείας Συγκλή¬ 
του και του συλλογικού οργάνου διοίκησης του Ερευ¬ 
νητικού Κέντρου, στην οποία προσαρτάται το Ε.Π.Σ., 
με τη διαδικασία ίδρυσης του άρθρου 32 και η σχετική 
εισήγηση καταρτίζεται από τις Συνελεύσεις όλων των 
συνεργαζόμενων Τ μημάτων. 

β) Αυτοδύναμα Τμήματα Α.Ε.Ι. της ημεδαπής συνερ¬ 
γάζονται με Τμήματα αναγνωρισμένων ως ομοταγών 
ιδρυμάτων ή ερευνητικά κέντρα και ινστιτούτα της 
αλλοδαπής, για την οργάνωση και λειτουργία κοινών 
Π.Μ.Σ.. Με απόφαση του Υπουργού Παιδείας, Έρευνας 
και Θρησκευμάτων καθορίζεται η διαδικασία ίδρυσης 
του κοινού Π.Μ.Σ., τα θέματα που ρυθμίζονται στο Ε.Π.Σ. 
και κάθε σχετικό θέμα. 

Άρθρο 24 

Ιστοσελίδα των Π.Μ.Σ. 

Κάθε Π.Μ.Σ. έχει την ιστοσελίδα του στην ελληνική και 
αγγλική γλώσσα, ή και σε οποιαδήποτε άλλη γλώσσα κρί¬ 
νει το Τμήμα, ιδιαίτερα στις περιπτώσεις Προγραμμάτων 
σε συνεργασία με Πανεπιστήμια του εξωτερικού. Η επί¬ 
σημη ιστοσελίδα εκάστου Π.Μ.Σ. ενημερώνεται διαρκώς 
και περιέχει όλες τις πληροφορίες και ανακοινώσεις του 
Προγράμματος και αποτελεί τον επίσημο χώρο ενημέ¬ 
ρωσης των φοιτητών και φοιτητριών. 

Άρθρο 25 

Αξιολόγηση των Π.Μ.Σ. 

1. Στο τέλος κάθε εξαμήνου, πραγματοποιείται αξιολό¬ 
γηση κάθε μαθήματος και κάθε διδάσκοντος/ουσας από 
τους μεταπτυχιακούς/ές φοιτητές/τριες,, οι οποίοι/ες, 
σύμφωνα μετά προβλεπόμενα στο εσωτερικό σύστημα 
διασφάλισης ποιότητας του Ιδρύματος, με τη λήξη κάθε 
μαθήματος αξιολογούν συνολικά το μάθημα ως προς το 
περιεχόμενο, τον τρόπο διδασκαλίας, τα προτεινόμενα 
συγγράμματα κ.τ.λ. 

Με ευθύνη του Διευθυντή του Π.Μ.Σ. διοργανώνονται 
ημερίδες με αντικείμενο τη συζήτηση-μελέτη των μαθη¬ 
μάτων του Π.Μ.Σ. και των περιεχομένων του, ώστε να 
εκτιμάται μεταξύ άλλων ο βαθμός στον οποίο συνδέεται 
το πρόγραμμα με την πρόοδο της επιστήμης, την αγορά 
εργασίας και τις ανάγκες της κοινωνίας γενικότερα. 

2. Κατά τη λήξη της θητείας της Σ.Ε., με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη αξι¬ 
οποίηση του ανθρώπινου δυναμικού, τη βελτιστοποίηση 
των υφιστάμενων υποδομών και την κοινωνικά επωφελή 
χρήση των διαθέσιμων πόρων του Π.Μ.Σ. Ο απολογισμός 
κατατίθεται στο οικείο Τμήμα, στο οποίο ανήκει το Π.Μ.Σ. 

3. Εκτός από τις διαδικασίες εσωτερικής και εξωτερικής 
αξιολόγησης, καθώς και διασφάλισης και πιστοποίησης 
της ποιότητας, οι οποίες προβλέπονται στο ν. 4009/2011 
(Α' 189), εξωτερική ακαδημαϊκή αξιολόγηση των Π.Μ.Σ. 
κάθε Σχολής, διενεργεί εξαμελής Επιστημονική Συμβου¬ 
λευτική Επιτροπή (Ε.Σ.Ε.). 

4. Με απόφαση της οικείας Κοσμητείας συγκροτείται 
μία Ε.Σ.Ε. για τα Π.Μ.Σ. και τις διδακτορικές σπουδές 
κάθε Τμήματος και τα μέλη της επιλέγονται από σχετικό 
Μητρώο αξιολογητών που τηρείται σε κάθε Σχολή. Για 
την κατάρτιση του Μητρώου κάθε Τμήμα προτείνει, με 
τεκμηριωμένη εισήγηση της Συνέλευσης του Τμήματος, 
τρία (3) μέλη από την ημεδαπή ή την αλλοδαπή. Λοιπές 
λεπτομέρειες ως προς την κατάρτιση και επικαιροποίηση 
του Μητρώου, ορίζονται με απόφαση της Συγκλήτου 
που δημοσιεύεται στην Εφημερίδατης Κυβερνήσεως. Η 
απόφαση συγκρότησης της Ε.Σ.Ε. εκδίδεται ύστερα από 
διαβούλευση με τους Προέδρους των Τμημάτων, αφού 
προηγουμένως έχει διερευνηθεί η διαθεσιμότητα των 
υποψηφίων, και αφορά, κατά προτίμηση, σε υποψηφί- 
ους/ες ίδιου ή συναφούς γνωστικού αντικειμένου με τα 
γνωστικά αντικείμενα που θεραπεύουν τα υπό αξιολό¬ 
γηση προγράμματα σπουδών και που έχουν διακριθεί 
για το ερευνητικό τους έργο. 

5. Τα μέλη των Ε.Σ.Ε. στην αρχή της θητείαςτους ενη¬ 
μερώνονται για κάθε θέμα που αφορά στα Π.Μ.Σ., κα¬ 
θώς και στις διδακτορικές σπουδές που εκπονούνται 
στα αντίστοιχα Τμήματα της Σχολής, όπως τα γνωστικά 
αντικείμενα που θεραπεύουν, τον αριθμό των φοιτητών/ 
τριών, τους κανόνες επιλογής, το λειτουργικό κόστος 
και τα τέλη φοίτησης. Ειδικότερα, ο απολογισμός της 
παραγράφου 2 με ευθύνη της Κοσμητείας αποστέλλεται 
αμελλητί στα μέλη της οικείας Ε.Σ.Ε.. 

6. Ανά πενταετία τα μέλη των Ε.Σ.Ε. επισκέπτονται τις 
εγκαταστάσειςτουοικείουΤμήματοςγια επαρκές χρονι¬ 
κό διάστημα, κατά το οποίο συναντώνται και συζητούν 
με εκπροσώπους των διδασκόντων/ουσών και των φοι- 
τητών/τριών, καθώς και με τους Διευθυντές και τα μέλη 
των συλλογικών οργάνων των Π.Μ.Σ., προκειμένου να 


διαμορφώσουν την τελική έκθεση αξιολόγησης. Η τελι¬ 
κή έκθεση αξιολόγησης, η οποία περιέχει και προτάσεις 
για τη συνεχή βελτίωση των προγραμμάτων σπουδών, 
υποβάλλεται στην Κοσμητεία, στο οικείο Τμήμα και στη 
Σύγκλητο, προκειμένου να τη συνεκτιμήσει για τη συνέ¬ 
χιση ή μη της λειτουργίας των Π.Μ.Σ., σύμφωνα με την 
παράγραφο 8 του άρθρου 32. 

7. Στα μέλη των Ε.Σ.Ε. καταβάλλονται δαπάνες μετακί¬ 
νησης σύμφωνα με τα οριζόμενα στην υποπαράγραφο 
Δ9 της παρ. Δ' του άρθρου 2 του ν. 4336/2015. 

8. Ο απολογισμός και οι αξιολογήσεις του παρόντος 
άρθρου δημοσιοποιούνται στο διαδικτυακό τόπο των 
Ιδρυμάτων και κοινοποιούνται, με ευθύνη της Κοσμη¬ 
τείας, στον Υπουργό Παιδείας, Έρευνας και Θρησκευ¬ 
μάτων, λαμβάνονται δε υπόψη στις διαδικασίες εξωτε¬ 
ρικής αξιολόγησης και πιστοποίησης της ποιότητας του 
ν. 4009/2011. 

9. Οι Σχολές οφείλουν να καταρτίσουν το Μητρώο 
αξιολογητών και να συγκροτήσουν την Επιστημονική 
Συμβουλευτική Επιτροπή (Ε.Σ.Ε.), σύμφωνα με τις πα¬ 
ραγράφους 3 και 4 του άρθρου 44 έως τον Σεπτέμβριο 
του έτους 2018, άλλως μέσα σε προθεσμία δύο (2) μηνών 
από την ίδρυση κάθε Π.Μ.Σ. 

Άρθρο 26 

Μεταβατικές και Ειδικές διατάξεις 

Οι φοιτητές/τριες που έχουν ήδη εγγράφει σε Π.Μ.Σ. 
κατά την έναρξη ισχύος του ν. 4485/2017, καθώς και οι 
φοιτητές/τριες που εγγράφονται και αρχίζουν τη φοί¬ 
τηση το ακαδημαϊκό έτος 2017-2018 σε Π.Μ.Σ. ιδρυθέν 
έως τη δημοσίευση του ν. 4485/2017, συνεχίζουν και 
ολοκληρώνουν το πρόγραμμα, σύμφωνα με τις ισχύου- 
σες, έως την έναρξη ισχύος του ν. 4485/2017, διατάξεις 
(άρθρο 85 παρ.2β του ν. 4485/2017), όπως τροποποιή¬ 
θηκε και ισχύει. 

Οποιοδήποτε θέμα προκόψει στο μέλλον που δεν 
καλύπτεται από την σχετική νομοθεσία ή τον παρόντα 
Κανονισμό Μεταπτυχιακών Σπουδών, θα αντιμετωπιστεί 
με αποφάσεις της Συνέλευσης του Τ μήματος και της Συ¬ 
γκλήτου του Ιδρύματος μετροποποίησητου Κανονισμού 
και δημοσίευση στην Εφημερίδατης Κυβερνήσεως. 

ΠΑΡΑΡΤΗΜΑΤΑ 

(ως αναπόσπαστο μέρος του Κανονισμού Μεταπτυ¬ 
χιακών Σπουδών) 

1. Τύπος Διπλώματος Μεταπτυχιακών Σπουδών 
(Δ.Μ.Σ.) των Π.Μ.Σ. του Δ.Π.Θ. 

2. Τύπος Διπλώματος Μεταπτυχιακών Σπουδών Δια- 
τμηματικού Π.Μ.Σ. 

3. Τύπος Πιστοποιητικού ολοκλήρωσης Μεταπτυχια¬ 
κών Σπουδών 

4. Τύπος Βεβαίωσης Αναλυτικής Βαθμολογίας Μετα¬ 
πτυχιακού Φοιτητή Π.Μ.Σ. Τμήματος του Δ.Π.Θ. 

5. Απονομή Διπλώματος Μεταπτυχιακών Σπουδών. 
Τελετή ανακήρυξης (Σχέδιο) 




40970 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3263/08.08.2018 


1. Τύπος Διπλώματος Μεταπτυχιακών Σπουδών (Δ.Μ.Σ.) των ΠΜ.Σ. του Δ.ΠΘ. 


ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ (όνομα Σχολής) 

ΤΜΗΜΑ (όνομα Τμήματος) 

ΔΙΠΛΩΜΑ 

ΜΕΤΑΠΤΥΧΙΑΚΩΝ ΣΠΟΥΔΩΝ 


(κύριο επιστημονικό αντικείμενο) 

Ο/Η (ονοματεπώνυμο) ΤΟΤ) (πατρώνυμο ) από (όνομα πόλης) πτυχίούχος ΤΟΙ) 

Τμήματος (όνομα Τμήματος) μετά την επιτυχή παρακολούθηση των 
μαθημάτων του Προγράμματος Μεταπτυχιακών Σπουδών με τίτλο 
(τίτλος Π.Μ.Σ.) του Τμήματος (όνομα Τμήματος) του Δημοκριτείου 
Πανεπιστημίου Θράκης και την ολοκλήρωση των προβλεπόμενων 
από το νόμο δοκιμασιών στις (ημερομηνία), κρίθηκε άξιος/α του 
Διπλώματος Μεταπτυχιακών Σπουδών, στην Κατεύθυνση (ονομασία 
Κατεύθυνσης) με τθ βαθμό: 


«ΑΡΙΣΤΑ» εννέα (9) 

Σε πίστωση των ανωτέρω 
εκδίδεται το παρόν δίπλωμα 


Πόλη (όνομα πόλης) Ημερομηνία ( ημέρα-μήνας-ύτος) 


Ο ΠΡΥΤΑΝΗΣ 
ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 
ΘΡΑΚΗΣ 


Ο ΠΡΟΕΔΡΟΣ ΤΟΥ ΤΜΗΜΑΤΟΣ 

(όνομα Τμήματος) 

ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 
ΘΡΑΚΗΣ 


Ο ΓΡΑΜΜΑΤΕΑΣ 
ΤΟΥ ΤΜΗΜΑΤΟΣ (όνομα Τμήματος) 

ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 
ΘΡΑΚΗΣ 

2, Τύπος Διπλώματος Μεταπτυγιακών Σπουδών Δίατιιηιιοπτικού Π.Μ.Σ. 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ (όνομα Σχολής) 

ΤΜΗΜΑ (όνομα Τμήματος) 

ΣΥΝΕΡΓΑΖΟΜΕΝΟ ΠΑΝΕ ΠΙ ΣΤΗΜΙΟ 

(όνομα συνεργαζόμενου Πανεπιστημίου) 

(έμβλημα συνεργαζόμενου Πανεπιστημίου) 

ΣΧΟΛΗ (όνομα Σχολής) 

ΤΜΗΜΑ (όνομα Τμήματος) 

ΔΙΑΤΜΗΜΑΤΙΚΟ 

ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ 
(τίτλος Π.Μ.Σ.) 

ΔΙΠΛΩΜΑ 

ΜΕΤΑΠΤΥΧΙΑΚΩΝ ΣΠΟΥΔΩΝ 

(κύριο επιστημονικό αντικείμενο) 

Ο/Η (ονοματεπώνυμο) ΙΟΙ) (πατρώνυμο) (Χ710 (όνομα πόλης) πτυχίούχος ΙΟΙ) 

Τμήματος (όνομα Τμήματος) μετά την επιτυχή παρακολούθηση των 
μαθημάτων του Προγράμματος Μεταπτυχιακών Σπουδών με τίτλο 
(τίτλος π.μ.ς.) του Τμήματος (όνομα Τμήματος) του Δημοκριτείου 
Πανεπιστημίου Θράκης και του Τμήματος (όνομα Τμήματος) του 
Πανεπιστημίου (όνομα Πανεπιστημίου) και την ολοκλήρωση των 
προβλεπόμενών από το νόμο δοκιμασιών στις (ημερομηνία), κρίθηκε 
άξιος/α του Διπλώματος Μεταπτυχιακού Σπουδών, στην 
κατεύθυνση (ονομασία Κατεύθυνσης) με το βαθμό: 

«ΑΡΙΣΤΑ» εννέα (9) 

Σε πίστωση των ανωτέρω 
εκδίδεται το παρόν δίπλωμα 
Πόλη (όνομα πόλης) Ημερομηνία (ημέρα- μήνας- έτος) 

Ο ΠΡΥΤΑΝΗΣ Ο ΠΡΟΕΔΡΟΣ ΤΟΥ ΤΜΗΜΑΤΟΣ (όνομα Τμήματος) 

ΤΟΥ ΔΗΜΟΚΡΙΤΕΙΟΥ ΤΟΥ ΔΗΜΟΚΡΙΤΕΙΟΥ 

ΠΑΝΕΠΙΣΤΗΜΙΟΥ ΠΑΝΕΠΙΣΤΗΜΙΟΥ 

ΘΡΑΚΗΣ ΘΡΑΚΗΣ 

Ο ΓΡΑΜΜΑΤΕΑΣ 
ΤΟΥ ΤΜΗΜΑΤΟΣ (όνομα Τμήματος) 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

3. Τύπος Πιστοποιητικού ολοκλήρωσής Μεχαπτυγιακών Σπουδών 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ (όνομα Σχολής) 

ΤΜΗΜΑ (όνομα Τμήματος) 

ΑΡΙΘΜΟΣ ΠΙΣΤΟΠΟΙΗΤΙΚΟΥ.... 

ΠΙΣΤΟΠΟΙΗΤΙΚΟ ΟΛΟΚΛΗΡΩΣΗΣ ΣΠΟΥΔΩΝ 

Πιστοποιείται ότι: 

Στον/ην κύριο/κυρία ( Όνομα Επώνυμο Πατρώνυμο του μεταπτυχιακού 
φοιτητή/τριας) (Χ710 (όνομα πόλης), Πτυχιούχο (όνομα Τμήματος) ΤΟΤ) 

Πανεπιστημίου (όνομα Πανεπιστημίου), μετά τη νόμιμη διαδικασία και 
αφού εξεπλήρωσε επιτυχώς όλες τις υποχρεώσεις του/της, στα 
πλαίσια του Προγράμματος Μεταπτυχιακών Σπουδών του 
Τμήματός μας, απονεμήθηκε το Δίπλωμα Μεταπτυχιακών 
Σπουδών του Προγράμματος Μεταπτυχιακών Σπουδών με τίτλο 
(όνομα πμ.ς.) του Τμήματος (όνομα Τμήματος) του Δημοκριτείου 
Πανεπιστημίου Θράκης, στην Κατεύθυνση (ονομασία Κατεύθυνσης), με 
το βαθμό 

«ΑΡΙΣΤΑ» 

Οκτώ και εβδομήντα εκατοστά (8,70) 

Το παρόν έχει θέση αντιγράφου Διπλώματος Μεταπτυχιακού 
Σπουδών. 

Το πιστοποιητικό αυτό, το οποίο ζήτησε ο ενδιαφερόμενης/όμενη, 
του/της χορηγείται για κάθε νόμιμη χρήση. 

Πόλη (όνομα πόλης) Ημερομηνία ( ημέρα-μή νας-έτος) 

Ο/Η Γραμματέας του Τμήματος 

(υπογραφή-σφραγίδα) 

4. Τύπος Βεβαίωσης Αναλυτικής Βαθμολογίας Μεταπτυγιακού Φοιτητή Π.Μ.Σ. 

Τμήματος του Δ.Π.Θ. 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕ ΠΙ ΣΤΗΜΙΟ ΘΡΑΚΗΣ 



ΣΧΟΛΗ (όνομα Σχολής) 

ΤΜΗΜΑ(ονομα Τμήματος) 

Πόλη. 

Αριθ. Πρωτ. 

ΒΕΒΑΙΩΣΗ 

Βεβαιώνεται ότι ο/η κύριος/κυρία (Ονομα Επώνυμο Πατρώνυμο) Πτυχιούχος 
του (Τμήμα Σχολή Πανεπιστήμιο), ο οποίος είχε εισαχθεί το ακαδημαϊκό έτος 
(αναγραφή ακ. έτους) στο Π.Μ.Σ. του Τμήματος (όνομα Τμήματος) της Σχολής 
(όνομα Σχολής) του Δημοκριτείου Πανεπιστημίου Θράκης με τίτλο (τίτλος 
π.μ.ς.) διάρκειας (αναγραφή διάρκειας π.μ.ς.), εξετάσθηκε επιτυχώς στα π.χ. 
οκτώ (8) απαιτούμενα μεταπτυχιακά μαθήματα της Κατεύθυνσης (ονομασία 
Κατεύθυνσης) και έλαβε την παρακάτω βαθμολογία σε κάθε μάθημα: 

Α/Α ΜΑΘΗΜΑ Δ.Μ. Π.Μ.ΒΑΘΜΟΣ ΕΞΑΜΗΝΟ 

1 . . π.χ. Δέκα (10) . 

2 . 

3 . 

4 . 

5 . 

6 . . 

7 . 

8 . 


Ο/Η ανωτέρω στις ημερομηνία) ανέπτυξε τη Μεταπτυχιακή Διπλωματική 
Εργασία (Μ.Δ.Ε.) του/της δημοσία ενώπιον της αρμόδιας Εξεταστικής 
Επιτροπής, η οποία την ενέκρινε, τη βαθμολόγησε με το βαθμό (αναγραφή βαθμού) 
και πρότεινε την απονομή στον/ην ανωτέρω του Διπλώματος 
ΜεταπτυχιακώνΣπουδών του Τμήματος (όνομα Τμήματος) της Σχολής (όνομα Σχολής) 

του Δημοκριτείου Πανεπιστημίου Θράκης στην Κατεύθυνση (ονομασία 
Κατεύθυνσης). 

Ο Γενικός Μέσος Όρος βαθμολογίας του/της ανωτέρω (με ακρίβεια δύο 
δεκαδικών ψηφίων) λαμβάνοντας υπόψη της διδακτικές μονάδες των επί μέρους 
μαθημάτων (αριθμός διδακτικών μονάδων μαθημάτων) καί της ΜΔΕ ( αριθμός διδακτικών 
μονάδων διπλωματικής ) είναι: 

«ΑΡΙΣΤΑ». 

Η παρούσα βεβαίωση χορηγείται ύστερα από αίτηση του/της 
ενδιαφερομένου/ενδιαφερομένης για κάθε νόμιμη χρήση. 


Πόλη (όνομα πόλης) Ημερομηνία (ημέρα-μήνας-έτος) 


Με εντολή Πρύτανη 


Ο/Η Γραμματέας 
του Τμήματος 

(υπογραφή-σφραγίδα) 


5. Απονομή Μεταπτυγιακού Διπλώματος Ειδίκευσης. Τελετή ανακήρυξης (Σγέδιο) 

Η ανακήρυξη του/της μεταπτυχιακού/ής φοιτητή/τριας ως αξίου του 
Διπλώματος Μεταπτυχιακών Σπουδών εκάστου Τμήματος και η απονομή 
στον ίδιο του Διπλώματος αυτού γίνεται σε ειδική τελετή που 
πραγματοποιείται στο αρμόδιο Τμήμα. 

Η απονομή του Διπλώματος Μεταπτυχιακών Σπουδών (Δ.Μ.Σ.) γίνεται 
παρουσία του Πρύτανη του Δ.Π.Θ., ή, όταν αυτός κωλύεται, παρουσία ενός 
εκ των Αντιπρυτάνεων. 

Κατά την τελετή της απονομής του Δ.Μ.Σ. στον/στην υποψήφιο/α 
αναγιγνώσκεται από τον Πρόεδρο του Τμήματος το πρακτικό της 
Εξεταστικής Επιτροπής και στη συνέχεια ο Πρόεδρος του Τμήματος 
αναγιγνώσκει τα παρακάτω: 

«Ο/Η.(Ονοματεπώνυμο) .πτυχιούχος 

του.(Τμήμα, Σχολή, Πανεπιστήμιο) 

. συνέταξεν Μεταπτυχιακήν Διατριβήν (Μ. Δ.) ή 

επιγράφεται 


., ήπερ τοις αναγνούσι καθηγηταίς εμμελώς έχειν 

έδοξεν, ούτος (αύτη) δε την επί τω μεταπτυχιακώ τίτλω (Μ.Δ.Ε.) δοκιμασίαν 
ευδοκίμως υπέστη. 










Τεύχος Β' 3263/08.08.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Ερωτών ουν το Τμήμα, ει τούτο ικανώς τα τεκμήρια της του (της) 
υποψηφίου επιστημονικής παιδείας ποιούμενον δοκιμάζει τούτον (ταύτην) 

εις τους κατόχους του Μ.Δ.Ε. του Τμήματος.της 

Σχολής.του Δημοκριτείου Πανεπιστημίου Θράκης· 

ερωτών δε και τον Πρύτανιν, ει τη του Τμήματος βουλή ομολογεί. 
Επειδήπερ ου μόνον εν ταις ειωθόταις δοκιμασίαις της σής επιστήμης 
έλεγχον παρέσχες σαφέστατον, αλλά και εν τη μεταπτυχιακή διατριβή, ην 

φιλοπονήσας προσήνεγκες τω Τμήματι., άξιον (αξίαν) 

του Δ.Μ.Σ. σεαυτόν (σεαυτήν) απέφηνας καπί τούτοις το μεν Τμήμασε κατά 
τα νόμιμα εδοκίμασε, ο δε Πρύτανις ταύτην την δοκιμασίαν επήνεσε, δια 

ταύτα εγώ. (Ονοματεπώνυμο) .Καθηγητής του 

Τμήματος., νυν Πρόεδρος του 

Τμήματος.διατελών τε και χρώμενος τη δυνάμει, 

ην παρά των εν Πανεπιστημίω και Τμήματι νόμων είληφα, 

σε.(Ονοματεπώνυμο). 

., υποψήφιον (υποψηφίαν) του 

Τμήματος. μεταπτυχιακού τίτλου δημοσία 

άξιον και κάτοχον του Διπλώματος Μεταπτυχιακών Σπουδών (Δ.Μ.Σ) του 
Προγράμματος Μεταπτυχιακών Σπουδών με 

τίτλο.του Τμήματος.του 

Δημοκριτείου Πανεπιστημίου Θράκης αναγορεύω και πάσας τας τω 
πανεπιστημιακά) αξιώματι τούτω παρεπομένας προνομίας σοι δίδωμι, 
συνθιασώτην μεν και εταίρον της επιστήμης σε προσαγορεύων, της δε 
επιστήμης ταύτης δια παντός του βίου φιλοτίμως αντέχεσθαι παραινών». 


Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρυτανεύων 
ΣΤΑΥΡΟΣ ΤΟΥΛΟΥΠ ΙΔΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3263/08.08.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Π/τίτίτΐΤ^ ι :■ ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























